Irekia Eusko Jaurlaritza - Gobierno Vasco :: Euskal Autonomia Erkidegoak oinarriak ezarri ditu berrikuntzan aurreratuen dauden Europako eskualdeen artean kokatzeko (Gobernu Bilera 2021-2-23)\nEuskal Autonomia Erkidegoak oinarriak ezarri…\n<img src="https://www.irekia.euskadi.eus/uploads/cover_photos/66997/original/PCTI_EUSKADI_2030-1.jpg" style="max-width:100%" alt="" />\nGobernu Kontseiluak 2030 Zientzia, Teknologia eta Berrikuntza Plan berria onartu du\nNazio Batuen Garapen Jasangarrirako Helburuekin konprometitutako eta Europarekin lerrokatutako plana\nLau zutabetan oinarritutako plana: bikaintasun zientifikoa, lidergo teknologiko-industriala, berrikuntza irekia eta talentua; hiru erronka nagusiri ekiten diena\nEspezializazio adimendunaren estrategian sakontzen da eta Zeharkako Ekimen Traktoreak sortzen dira\n600 milioi euro inbertituko dira 10 urtean, I+G+b-a babesteko urteko aurrekontuak % 6 handitzeko Eusko Jaurlaritzaren konpromisoarekin\nGobernu Kontseiluak Euskadi 2030 Zientzia, Teknologia eta Berrikuntza Plana (ZTBP 2030) onartu du gaur. Planaren helburua da Euskal Autonomia Erkidegoa berrikuntzan aurreratuen dauden Europako eskualdeen artean kokatzea, bizi-maila eta enpleguaren kalitate handiarekin. XII. legegintzaldian onartutako Gobernuaren lehen plan estrategikoa da.\nZientzia, Teknologia eta Berrikuntzarako Euskal Kontseiluak —Euskal Autonomia Erkidegoko zientzia, teknologia eta berrikuntzako politikaren orientazio estrategikoko, partaidetzako, aholkularitzako eta sustapeneko organo nagusiak— plan berriaren edukien aldeko txostena eman zuen joan den otsailaren 16an.\nZTBP 2030 Planak finkatu egiten du Euskal Autonomia Erkidegoak ikerketaren eta berrikuntzaren alde egiten duen apustu estrategikoa. Zientzia, teknologia eta berrikuntza sustatzeko epe luzerako apustua, Euskadi digital, berde eta inklusibo baterako trantsizioa bizkortzeko palanka gisa. Erakunde publiko, enpresa, unibertsitate, ikerketa-zentro, zentro teknologiko eta eragile sozioekonomikoek parte hartu dute haren prestaketan, eta 200 erakundetako 300 pertsonak baino gehiagok lagundu dute.\nNazio Batuen Garapen Jasangarrirako Helburuekin konprometitutako eta Europarekin lerrokatutako plana.\nPlan hau Euskadi Basque Country 2030 Agendan sartuta dago. Hain zuzen, Agendak jaso egiten du Nazio Batuen garapen jasangarrirako helburuekin eta “giza garapen jasangarrirako” estrategiarekin herrialdeak duen konpromisoa. Eta nazioarteko eta tokiko hainbat erreferentziarekin lerrokatzen da: Europa Horizontea Esparru Programa, Europa Digitala Programa, Europako Itun Berdea, Next Generation EU Programa eta Euskal Autonomia Erkidegoan Ekonomia Suspertu eta Enplegua Sustatzeko 2020-2024 Programa.\nLau zutabetan oinarritutako plana: bikaintasun zientifikoa, lidergo teknologiko-industriala, berrikuntza irekia eta talentua; hiru erronka nagusiri ekiten diena.\nZTBP 2030 planak zutabe estrategiko gisa ezartzen ditu bikaintasun zientifikoa, lidergo teknologiko-industriala eta berrikuntza irekia, baita talentua ere, beharrezko erdigune nagusi gisa. Lau elementu horiek ezinbestekoak dira eta batera eta modu orekatuan lagundu behar dute ikerketaren emaitzak emaitza sozial eta ekonomiko bihur daitezen.\nPlanak hiru erronka nagusi ditu: I+Gko inbertsioak handitzea, batez ere enpresa-sektorean; enpresa txiki eta ertainetan berrikuntza bultzatzea; eta ikertzaileen artean emakumearen presentzia sustatzea. Erronka horiek ebazten laguntzeko, 2030ean Euskal Autonomia Erkidegoan lortu beharreko zenbait helburu eta xede zehaztu dira. Horien artean, aipatzekoak dira honako hauek:\nEnpleguaren % 19 ezagutzan intentsiboa izango da.\nArgitalpen zientifikoen % 22 nazioartean gehien aipatutako % 10aren barruan egongo dira.\nEsportazioen % 58 goi-mailako eta goi-ertain mailako teknologiako produktuena izango dira.\nEnpresen fakturazioaren % 20 produktu berriena izango da.\nEnpresen % 60k euren produktuetan edo negozio-prozesuetan berrituko dute.\nEuskal Autonomia Erkidegoak parte hartzen duen Europako bost ikerketa-proiektutik bat gidatuko du.\nIkertzaileen % 35 doktoreak izango dira.\nIkertzaileen % 40 emakumeak izango dira.\nEspezializazio adimendunaren estrategian sakontzen da eta Zeharkako Ekimen Traktoreak sortzen dira.\nZTBP 2030 plana ez da iraultza bat, baina bai aurreko planaren bilakaera garrantzitsu bat, espezializazio adimenduneko ‘RIS3 Euskadi’ estrategian sakontzen baita. Horrela, estrategiari trantsizio teknologiko-digital, energetiko-klimatiko eta sozial eta sanitario hirukoitzaren bektorea gehitu zaio, baita zerbitzu aurreratuen eta digitalizazio- eta komunikazio-teknologien enpresak ere. Horrek berekin ekarri du hiru lehentasun estrategikoak berriro zehaztea: 1) Industria adimenduna, 2) Energia garbiagoak eta 3) Osasun pertsonalizatua; baita lau aukera-esparruak ere: 4) Elikadura osasungarria, 5) Ekoberrikuntza, 6) Hiri jasangarriak eta 7) Euskadi sortzailea.\nBerrikuntza gisa, “Zeharkako Ekimen Traktoreak” kontzeptua ezarri da. Horrek RIS3 arloen arteko lankidetza sustatuko du esparru estrategiko zehatzetan. Esparru horiek, hasiera batean, honela zehaztu dira: zahartze osasungarria, mugikortasun elektrikoa eta ekonomia zirkularra. Helburua da estrategia komunak ezartzea enpresen, unibertsitateen, teknologia- eta ikerketa-zentroen, administrazio publikoen eta beste eragile batzuen artean, ondo zehaztutako helburuak dituzten proiektu traktoreak identifikatzeko, horien emaitzak gizarteak ikusi ahal izan ditzan.\n‘Oinarrizko teknologien’ mapa bat ere zehazten da. Teknologia horiek funtsezkoak izango dira ezarritako helburuak eta xedeak lortzeko. Teknologia horiek berrikuntza disruptiboak eragiteko ahalmena dute, eta horiek menderatzeak lagundu egingo du euskal enpresak balio-kate globaletan kokatzen.\n18.600 milioi euro inbertituko dira datozen 10 urteetan, I+G+b-a babesteko urteko aurrekontuak % 6 handitzeko Eusko Jaurlaritzaren konpromisoarekin.\nPlan berriaren agertoki ekonomikoek ikerketa eta garapenerako 18.600 milioi eurotik gorako inbertsioa aurreikusten dute 2021-2030 aldian, kontuan hartuta finantzaketa pribatua, finantzaketa publikoa eta nazioarteko funtsetatik datorrena.\nEusko Jaurlaritzak estrategikotzat jotzen du plan berri hau Euskal Autonomia Erkidegoaren etorkizunerako, eta zeregin traktorea beteko du ezarpen-aldi osoan, inbertsioa hazteko ahalegina gidatuta. Horretarako, I+G+b-a babesteko urteko aurrekontuak % 6 handitzeko konpromisoa hartzen du. Horren ondorioz, guztira 6.000 milioi eurotik gorako inbertsioa egingo da planak iraungo duen hamar urteetan.\nPCTI_EUSKADI_2030-1.jpg 300 KB (jpg)


GAZTEAK AHALDUNTZEKO APUSTUA EGIN DU ORDIZIAN - ORDIZIAKO UDALA\nEkimena sexu indarkeriaren aurkako programaren parte da\nOrdiziako Udaleko Berdintasun sailak Gazteak ahalduntzeko tailerrak antolatu ditu, Azaroaren 25eko egunaren, hau da, Emakumeengana Indarkeriaren aurkako nazioartekoegunaren baitan. Ekimena hilabetean zehar gauzatzen hasi den egitarauaren parte da.\nAurreko urteetan bezala, gaztetxoentzako ahalduntze ekimenak tartetxoa izango dute. Batetik, hilaren 21ean, neskentzako Rap Feminista tailerra eskainiko du Nerea Loron Diaz Furia goitizenez ezagun den rapera nafarrak. Gizarte Hezkuntzan diplomaduna eta musikoterapia irakaslea da Nerea, eta tailerrean jendartean normalizatuta dauden mekanismo sexistak identifikatzeko tresnak mahaigaineratu eta horien inguruan gogoeta egiteko parada eskaintzen du. Hitz laburretan honakoak dira ekimenaren helburuak; parte hartzaileen autoezagutza bultzatu, horien artean begirada feminista sorrarazi eta arte sorkuntzaren bitartez ahalduntzea sustatu, beti ere rap-a ardatz hartuta. Tailerra neskei zuzenduta dago, intentsiboa izango da (8 ordu) eta Zuhaizti Zentroan egingo da (10.00-14.00 eta 16.00-20.00)\nBestetik, hilaren 28 eta 29an Generoa: maskara jokoa izenburuko tailer mistoa antolatu da Gaztelekuan. Hain zuzen ere, berdintasunaren gaira hurbiltzeko ekimena da eta Teatro Quemadura taldeko neskek zuzenduko dute. Ekimenean taldekideek konfiantzazko espazio bat sortu nahi dute antzerki jolasen bitartez, ezberdintasunean batzeko, rolei maskara kentzeko eta maskararen itzalean dauden estereotipoak azaleratzeko. Ikastaroaren helburu nagusiak honakoak dira: espiritu ludikoa dantzan jartzea, epaitzeko dugun ohiturari erreparatzea, beste generoaren larruan egotea zer den esperimentatzea eta generoaren arabera jasotzen ditugun mezuak aztertzea. Zortzi orduko tailer trinkoa izango da.\nAZAROAK 25:EMAKUMEENGANAKO INDARKERIAREN AURKAKO NAZIOARTEKO EGUNA\nAzaroak 4, 18, 25, asteazkena 20:30, Herri Antzokia:\n- ZINEMA ALTERNATIBOA PROGRAMA: “Emakumeak egile eta protagonista”\n- Hilak 4, Difret\n- Hilak 18, Phoenix\n- Hilak 25, Coria y el mar (Doan eta euskaraz azpititulatuta)\nHilak 6, 13, 20, 27, ostirala 17:00, Barrena (bertsolari gela):\n- TAILERRA:”Indarkeriarik gabeko bizitzaren alde” Ordiziako emakume etorkinen espazio multikulturaletik.\nHilak 19 (osteguna), 24 (asteartea) 17:15, Udal Liburutegia:\n- HAURRENTZAKO IPUIN KONTAKETA(Hezkidetza ipuinak)Mertxe Aizpuruarekin\nHilak19 (osteguna) eta 20 (ostirala), Plaza Nagusia\n- BELDUR BARIK SERIGRAFIA TAILERRA GKo Gallery taldeko kideekin\n- Hilak 19, Jakintza IkastolaKO ikasleak, 09:00-14:00\n- Hilak 20, Oianguren Institutuko ikasleak, 08:30-14:30\nHilak21 (Larunbata), 10:00-14:00 eta 16:00-20:00, Zuhaizti Zentroan\n- RAP FEMINISTA TAILERRA NESKENTZAT (Furia, rap abeslariarekin)\nHilak24 (asteartea), Barrera 19:00\n- ATENEA KODEA ANTZEZLANA (LADINAMIKA). Olimpoko Jainkosak zuten boterea eta gaur egungo gizartean emakumeek duten rol gutxiestua alderatzen dira antzinatasunean barrera egindako bidaia umoretsu batean\nHilak 25, asteazkena INDARKERIA SEXISTAREN AURKAKO NAZIOARTEKO EGUNA. Parte hartu, Ordizia!\n- GIZA KATEA, 11:15, Altamiratik: (Hiri Hezitzaile programa)\nKimetz elkartea, Oianguren institutua, Jakintza ikastola, AEK, Ordizia kolore, GoiBe…\n11:45: Topaketa Garagarza plaza\n- TXITXARRA ETA KILKERRA TALDEAREN EMANALDIA 19:30, Plaza Nagusian\n- WOMAN IN BLACK PERFORMANCEA, 19: 45\nMay Serrano eta Maria seco artistek sortutakoa (Mujeres imperfectas taldea)\n- KONTZENTRAZIOA, 20:00: “Emakumeenganako indarkeriari ez”\nHilak28 (larunbata) eta 29 (igandea), Gaztelekuan\n- GENEROA: MASKARA JOKOA. Berdintasuna lantzeko antzerki tailerra, neska-mutilentzat\nHilak 28, 17:00etatik 21:00etara eta hilak 29, 16:30etatik -20:30etara\n- INDARKERIAK ZINTZILIKATU TAILERRA (Kimetz)\nHerritarrak emakumeenganako bortizkeriaren inguruan sentsibilizatzeko ekimena. Leloak dituzten kamisetak egingo dira azaroaren 25ean zintzilikatzeko.\n- ZINEA AHALDUNTZE TRESNA GISA (Kimetz)\nIndarkeria machistarekin lotutako ahalduntze tailerra Miriam Herbonekin


Jotzeko, biolinaren harien gainean uztaia dantzatu behar. Dantzak dakar musika, edo soinua. Uztaiaren hagatxoa, garai batean, pernanbuko (Caesalpinia echinata) zurez egiten bazen ere, gaur egun beira edo karbono zuntzezkoak dira gehienak. Hagatxo horrek hari berezi bat tenkatzen du. Hari hori zaldien isatseko zurdaz osatzen da. Zaldiarena, garañoa edo zikiratua, baina beti zaldiarena. Behorraren isatsa txizaz bustitzen da eta zurda ahulagoa du. Luthierraren arabera, uztaiaren hariak 150 eta 200 zurda artean izango du. Biolina ez den beste tresnetarako zurda gehiagokoak ere hariltzen dira. Hari instrumentu-jotzaileen artean diotenez, zurda zuriek soinu “leunagoa” eta beltzek “gogorragoa” sortzen dute. Itxuraz, beltzak batik bat kontrabaxuetan erabiltzen dira. Merke-zurrean dabiltzanek hari sintetikoak erabiltzen dituzte, nylonezkoak...\nUztaiaren hariak eta biolinaren hariak, bien artekoa gozatzeko, dantza eztia moldatzeko, igurtzialdiaren dardara –dantza guziak duen dardara– emankorra izan dadin, kolofonioa behar dute. Horrek igurtzia, marruskadura areagotzen du, dantzan lotuagoan egiteko. Biolin-jotzailearen patrikan beti izango da kolofonioa.\nZer da kolofonioa? Batez ere koniferoetatik, batik bat pinuetatik (Pinus sp.) baina baita alertzeetatik (Larix sp.) eta izeietatik (Abies sp. eta Picea sp.) eta ganauskiatik edo ahuntzadarretik ere (Pistacia terebinthus) eskuratutako erretxinetik sortzen da. Erretxina urtsua denean trementina deitzen zaio. Hura destilatuta sortzen da kolofonioa. Horrez gain makina bat gai sortzen da erretxinetatik: bikeak, uiak, break...


Ceres Astrologian - Aukeratu Saioa\nOraindik ez dugu Ceresen benetako papera aurkitu gure jaioterrian, Eguzkia inguratzen duten planeta nanoetako bat izanik, Pluton bezala. Virgoren agintari modernoa bihurtzeko iradokizunak egon badira ere, oraindik ez da emakumezkoen inpaktua zehaztu eta oraindik ikerketa astrologiko zabal eta zehatzak behar ditu, beraz, bere eginkizuna argitasunez adierazi ahal izango dugu. Planeta nano guztietatik txikiena izanik, Astrologian ez da begi bistan ikusi bezainbeste behatu, eta oraindik bide luzea egin behar da egiazko taulan bere posizioaz hitz egiten duen esanahiekin benetan harremanetan jarri arte. Hasteko, lurreko figura amatzat hartu beharko genuke, gure lan gogorraren produktuak ematen dituen eta apaltasunean are gehiago lan egiten gaituen emakumezko entitatea dela, gure ingurukoen aho goseak elikatu ahal izateko.\nMitologia eta Virgoren araua\nMitologian, Ceres nekazaritzaren, laboreen, ugalkortasunaren eta amaren arteko harremanen jainkosa zen. Cereseko jaialdi nagusia apirilean ospatu zen, eta Cerealia deitzen zitzaion, eguneroko errutina gogorarazten zigun. Virgo bere arau posiblea seinalatzen duen hitz joku hutsalean.\nCereseko legeek bizitza zibilizatu eta zibilizatuaren nondik norakoak zehazten zituzten eta soroen eta uztaren aurkako delituak herriaren aurkako delitutzat hartzen ziren. Ren ikurrarekin lotura bat gehiago aurkitzen saiatzen bagara Virgo , ikusiko dugu gizakien seinale zintzo eta adimendun bakanetako bat dela. Askotan Astraearekin lotzen da, gizakiei hautsi eta kutsatu zitzaizkienean errugabetasun eta garbitasunaren jainkosarekin lotzen zena, lurreko mundua utzita arimak mundu osoko munduan uzteko (sinbolikoki, Virgo trantsizioaren seinalera Libra ). Ez da harritzekoa Virgok etengabe garbitasuna, garbitasuna eta zelibatoa bilatzen dituela, beti ere barruan dugun gizakiaren eta emakumezko rol adimentsuarengana joz. Pisces magiaren aurka eginez, Ceres berriro ere Virgoren agintari sinbolikotzat har daiteke, kontuan hartzen badugu Cereseko antzinako legeek landa-laboreen xarma magikoa debekatzen zutela eta heriotza-zigorra deitzen zutela zelaiaren mugak legez kanpo kentzeagatik.\nGertakari interesgarriena Greziako mitologiako bere sinbolismoan ezkutatzen da, Demeter. Demeter Persefoneren ama zen, Artizarraren rolarekin lotzen duen alaba galdua. Bitxia bada ere, Artizarra Virgoren ikurrean erortzeak ez du zeinu horren lotura Ceresekin lotu, nahiz eta nahiko nabaria den planeta nanoaren oinarrizko arketipoarekin edo gutxienez Greziako mitologian duen parekidearekin bat datorrela.\nGure diagraman Ceresen posizioa behatzen badugu, ugalkortasun puntua eta gure existentzia fisikoa hornitzeko moduak adierazten ditu. Planeta pertsonal batek edo gure Goranzko batek harreman estua izaten badu, gure bizitzan garrantzitsua den emakumezko papera erakutsiko du, janaria mahai gainean jartzen laguntzen digun izaera praktikoa baita. Nahikoa zabalerarekin eta Ceres Jupiterren agintearen seinaleetan edo Jupiterrekin berarekin harremanetan jartzen denean, lan humanitarioetarako bidea bideratzen ikusiko dugu, zoriontsu ez dutenen behar fisikoak betez, haurrak salbatzeko joera erakutsiz, hauen bizitza dena galdu dutenak, eta gure gizateria osoa norbanakoaz haratago doazen usteetatik.\nCeres da azken sakrifizioa, uztaren izenean inoiz egindako sakrifizio guztien energia darama eta imajina dezakezun bezala - bizitza ugari da hau. Bigarren etxearen puntua, bere agintaria, Artizarra edo Ilargia Ceresekin harremanetan dagoenean, begetarismoa aukera ona da behin hartutako bizitzen energia biribiltzeko. Kasu horietan pertsona baten sentikortasunak haragia hartzearen beharra gainditzen du askotan, eta pertsona horiek beren rolak gehiegi arrazionalizatzeagatik animaliak hiltzeko errukia sentitzen ez duten arren, gorputz emozional osoa argitasun gehiagorekin bibratuko da garbitu eta finkatu ondoren. hiltzeko energiatik libre.\nGure zerrendako Ceresen paperik zoritxarrekoena alaba edo ahizpa gaztea Underworld-era galdu zenean agertzen da gizon txar bati (Persefone deabruaz berarekin maitemindu zen bezala), bizitza osoa eman zuen edertasunaren bila irudikatuta. Artizarraren ezkutuko izaera eta bere erorketa zaila izango da atzematea, eta gogobetetzea zaila izango da bizitza honetan zehar, egunero atzetik gabiltzan azenario gisa, lurpeko mundu ilunenean eta inoiz beldur ginen guztian aurkitzeko. Sinbologia honek Ceresek gure itzalekin eta beldurrik sakonenekin aurrez aurre jartzeko behar gaiztoaz hitz egiten du, gure bizitzan maitasuna eta edertasuna galtzeaz gain, loratu eta geure burua askatu ahal izateko, tabu eta alde ilun guztiak gure nortasunari besarkatuz.\nMinbizia Virgo Taurus Hasi Saioa Eskorpioia


Amaitu da Iparragirreren gitarrea barriztetako prozesua - bizkaie.biz\nBizkaie! 2020-12-28 12:40 Musikea\nBarriztautako gitarrea gaur aurkeztu dau Ana Otadui Biterik.\nJose Maria Iparragirre (1820-1881) euskal bardo unibersalena jaio zaneko 200. urteurrenagaz bat etorrita, Bizkaiko Batzar Nagusiak erakundeak Gernikako Arbola abestiaren berben egilearen gitarrea barriztetea erabagi eban. Orain denpora gitxi amaitu eta musika-tresnearen jatorrizko ezaugarriak errespetau dituan konponketa prozesu zorrotzaren ostean, barriro be ohiko lekuan egongo da, kristalezko kutxa baten barruan, Gernikako Batzarretxeko Beirategiaren Aretoan.\nBarriztautako gitarrea gaur aurkeztu dau Ana Otadui Biteri Bizkaiko Batzar Nagusietako lehendakariak Gernikako Arbolearen ondoan; beragaz egon dira Lorea Bilbao Ibarra Kulturako foru diputadua, Jon Luqui Albisua Urretxuko alkatea eta Laura Vicario Galarza, haretxaren ondoan barriro entzun dan egurrezko musika-tresna zaharra barrizteteaz arduratu dan luthierra. Iparragirreren papelean sartutako antzezle batek eta Silvia Gutiérrez gitarra-joleak Gernikako Arbola kanta ezaguna interpretau dabe barriro.\nBarriztetako beharra Laura Vicario luthier bilbotarrak egin dau, Ana Otadui Bizkaiko Batzar Nagusietako lehendakariak eskatuta. Ana Otaduik, Bizkaiko Batzarretako egoitza historikora heldu arte gitarreak egin eban ibilbidea azaldu dau. Euskal bardoa Urretxun, jaioterrian, hil ostean, azkenengo momentuak Iparragirregaz pasau zituan Zumarragako Castañeda jaunak hartu eban gitarrea legadu moduan. Horren ostean, Zubiria jaunaren esku itxi eban usufruktuan eta harek, hil zanean, Pedro de Egaña jaunaren esku itxi eban, eta azken horrek Bizkaiko Aldundiari emon eutsan, Gernikako Arbola zortzikoa sortu ebanetik Iparragirregaz apurtuezinezko loturea eban haretxa egoan lekuan gordetako. Otaduik esan dauenez, gaur egun, kanta hori, gure eskubide historikoen, euskal askatasunen eta bakea lortzeko gogoaren sinboloa da. Ganera, oso ideologia desbardinetako personak hunkitzeko gaitasuna dauan kantua da.\nHarizko musika-tresnak barriztetako orduan espezialista horrek kontu berezia izan dau Iparragirreren gitarreari distirea atarateko orduan, izan be, denporea eta koleoptero espezie batzuk (karkomak) dirala eta kaltetuta egoan XVIII. gizaldiko egurragaz egindako musika tresnea. Gitarrea orain egoera ezin hobean dago, hariak finduta eta bestelako nobedade batzuekaz.\nMusika-tresnak, Progreso Argentino gitarra lantegiko Salvador Ramírez Andaluziako gitarra-egilearen sinadurea dauka barruan. Haren bizitzearen parte handia Buenos Airesen bizi izan zan eta Gipuzkoako bardoa be bertara joan zan erbestera, XVIII. gizaldiaren erdialdean. Halanda be, Iparragirreren lan ezagunena, Gernikako Arbola, 1853an Madrilera bueltau ostean idatzi eta interpretau eban.\nBarriztau aurretik, Laura Vicariok bere lana egiteko emon beharreko pausuak azaldu zituan Gernikan egindako jardunaldi batean. Gitarrea garbitu egin da kanpotik eta barrutik eta horren ostean konpondu egin da, gitarrea egin zan sasoian erabilten ziran kola naturalak erabiliz. Ezpurutasunak, arrastoak eta arrakalak kendu ostean, gitarrea bertan egindako erretxina naturalakaz bernizatu da. Barriztetako prozesuan, musika-tresnak karkomearen aurreko tratamentua jaso dau eta gitarrak zituan sei harien ordez XIX. gizaldiko musika-tresnetarako beste batzuk jarri jakoz; nota altuetako hariak tripazkoak eta lauak eta nota bajuetako hariak sedazkoak, zidarragaz txapautako kobrean entortxauta.\nMomentuz, urte luzez Urretxuko bardoagaz batera bidaiatu eban egurrezko musika-tresna ezaguna ezin da ikusi, izan be, pandemia dala eta, Gernikako Batzarretxearen barrukaldea zarratuta dago jentearentzat. Dana dala, Gernikako arbolea, Iparragirreren abesti ezaguna inspirau eban haretxaren ondorengoa, dagoan kanpoaldea zabalik dago.


Zenbat da prezioa araztegiko ekipo integratuen prezioan? -Industriako albisteak-Shenzhen SH-MBR Technology Co., Ltd.\nZenbat da prezio integralaren araztegiaren ekipoen prezioa?\nDenbora: 2020-08-05 Hits: 23\nHondakinak tratatzeko ekipamendu integratua\nHondakinak tratatzeko ekipamendu integratuen prezioa desberdina da fabrikatzaileak erabiltzen ez badu eta materiala ezberdina da. Osagai desberdinak erabiltzen dituzten ekipoen efektuak desberdinak dira, hala nola funtzionamendu erraztasuna, iraunkortasuna eta ekoizpen teknologia eta abar. Garrantzitsua da arazketa abiadura desberdina izango dela, eta horrek ekipoaren prezioan eragingo du modu naturalean.\nzein arlotan aplikatu daiteke araztegia integratzeko ekipoak?\nKalitateak eragindako prezioen aldea aipatu beharrik ez dago. Kalitate oneko araztegiaren ekipamendu integratuen prezioa handiagoa izango da, modu naturalean. Ondoren, produktu ona aukeratzerakoan, fabrikatzailearen ospea egiaztatu behar duzu. Produktu ona aukeratzerakoan, ona ere aukeratu behar duzu. Aho hitzaren fabrikatzailea.\nHurrengoa: Hondakinak tratatzeko metodo biologikoen laburpena —— Prozesu aerobiko biologikoa


Yuichi Yokotaren argazkigintzako Tokyo neguenekoa | Sormenak linean\nDagoeneko hotza eta infernuko elurteak pairatzen Zati horien inguruan, Yuichi Yokotaren argazkia iristen zaigu neguko Tokyo batekin, harrapaketa bakoitzak hain urrun dagoen lurralde batean hain maitagarria izan behar duen negu horretara eramaten gaitu.\nYuichi Yokota da normalean asko bidaiatzen duen argazkilaria, baina oraingoan etxean geratu da ametsetako hiri paisaia osatzen ari den elur erorketa horrekin argitzen. Gabonetan hiri honetatik bidaiatzeko gogoa piztuko duten argazki batzuk.\nGehiengo osoarentzako data berezi horien ondoren, Yuichi Yokotak argazki sorta hau utzi digu Japoniako hiriburua harrapatu; beste hauek bezala Tokioko gaueko bizitza zeharkatuz.\nEta benetan aurrean gaudela da Gabonetako postal ederrak Tokion bertan, planetako hiriburu adierazgarrienetako bateko herritar guztien eguneroko trafikoa ezin hobeto ikus dezakezu.\nArgazki bakoitza bere kabuz hitz egiten da elurrez betetako kale batzuk aurkeztu, arratsaldean denda horietako bakoitza irekitzen duen neguko arroparekin eta argiztapenarekin jantzitako jendea nabarmentzen da.\nArgazkiak zeinetan elur malutak ere protagonistak dira eta Adobe Photoshop-ekin edo Affinity Photo bezalako beste programa batekin egindako efektu grafikoa dirudi; bide batez hemen duzu Affinity programa guztientzako lasterbideak.\nEz da falta ere eguneko argazkiak, Japonia bezalako hiri bateko kale mistiko horiekin lotuta dagoen magia horretatik pixka bat galdu arren. Eta ez da pasatzen diren azken aldia izango ildo horretatik irudi batzuk ondo ordezkaria herritarren eguneroko bizimoduaz.\nArtikuluaren bide osoa: Sormena linean » General » Argazkia » Tokio magikoa eta negukoa Yuichi Yokotaren argazkiekin\nInterneten aitak webgunea "Carta Magna" batekin gorde nahi du


Korrikalari mota guztientzat - Tolosa - Tolosaldeko ataria\nKorrikalari mota guztientzat\nImanol Garcia Landa 2019-10-10 11:58\nTolosako XXXII. Herri Krosa egingo da larunbatean, San Estebango Ttonttor elkarteak antolatuta.\nIristear da urriaren 12a, eta horrekin batera Tolosako eta inguruko hainbat korrikalarirentzat egutegian gorriz markatutako lasterketa: Tolosako Herri Krosa. Aurtengoa 32. aldia da San Estebango Ttonttor auzo elkarteko kideek antolatu dutela, eta mezu garbi bat dute, korrikalari mota guztientzat pentsatutako proba dela. 11:00etan hasiko da, San Esteban auzoko Ferialekuaren paretik.\nAzken urteotan ibilbide berdina da, 8,1 kilometrokoa eta laua. «Hasiera batean 10 kilometrokoa zen eta aldaparekin», esan du Pele Goenaga antolakuntza taldeko kideak. «Parte hartzaile gehiago lortzeko aldapa kendu genuen eta ibilbidea moztu pixka bat. Halere, urtero mantendu egiten da kopurua». 200 korrikalari inguru ateratzen dira azken aldian.\nBehobia-Donostia lasterketa prestatzeko erabili ohi dute hainbat korrikalarik, eta horrela aurkezten dute ere proba bera antolatzaileek. «Hasieratik genuen jarrita horrela, eta aldapak izateak ere bere zentzua zuen alde horretatik», esan du Iñaki Sanchez antolakuntzako kideak. «Kontua da beste probarik ez zegoela garai honetan, Behobiaren aurretik, baina orain asko daude». Proba antolatzeak esfortzua suposatzen duela diote. «Gero eta gehiago kostatzen da horrelako lasterketa bat prestatzea, gero eta gauza gehiago eskatzen direlako. Baina ateratzen dugu aurrera», esan du Sanchezek. «Antolatzaile moduan ez gara hainbeste, baina gero laguntzen dutenak asko dira. Bakarrik bidegurutzeetan berrogei pertsona inguru izaten dira».\nParte hartu nahi duten korrikalariek Shanti Kirolak dendan eman dezakete izena, 10 euroren truke. Egunean bertan ere eman daiteke izena irteera puntuan, baina orduan 15 euro ordaindu behar dira. Lehen hiru sailkatuek, emakumezkoetan zein gizonezkoetan, oroigarria eta oparia jasoko dute. Probaren bukaeran korrikalariek hainbat produkturen zozketan parte hartzen dute. «Produktu sorta asko Shanti Kirolak-ek jartzen ditu, eta horrez gain eskertu behar zaie egiten duten lan guztia krosaren antolakuntzan», esan du Sanchezek.\nLasterketa hasi baino ordu laurden lehenago, Tolosa CF Atletismo taldeko kidea zen eta orain gutxi hil den Ibon Gonzalezi omenaldia egingo diote taldekideek. Hitz batzuk esan ondoren, agurra dantzatuko da, gero minutu bateko isilunea egin eta Gonzalezen alargunari oparia emango diote.\nV. ELKARTASUN TXIKI KROSA\nLasterketa nagusia amaitu eta gero, 12:00ak aldera, Tolosako V. Elkartasun Txiki Krosa egingo da. Bertan bi maila izango dira. 9 urte bitartekoek 500 metro korrika egin beharko dituzte eta 14 urte artekoek 1.250 metro, eta ibilbidea San Esteban auzotik izango da. Ez da sailkapenik izango, eta oparia emango zaie izena ematen duten lehen 200 haurrentzat.\nEgunean bertan eman behar da izena, eta horretarako, saharar errefuxiatuen kanpalekuetan dauden haurrei eramateko eskola edota kirol materiala utzi beharko da.\nIbilbidea San Estebanen hasten da eta itzuli txiki bat egin ondoren berriro igarotzen da auzotik, ondoren Olarrain auzo aldera joan, handik bidegorritik Usabalera iristeko. Gero Berazubi aldera joaten da ibilbidea eta zezen plazaren atzetik, Zumalakarregi eta Trianguloatik pasa ondoren, Alde Zaharretik itzulia egin eta San Frantziskotik jarraituko du. Araba etorbidetik San Esteban auzora sartuko dira korrikalariak, bertan bukatzeko.


Niña Coyote eta Chico Tornado: “Asko bizi eta sentitzen dugu musika”\nEntrevistas / Niña Coyote Eta Chico Tornado\nTom Hagen — 18-05-2016\nUrsula Strong (Zuloak, Las Culebras) eta Koldo Soret (Surfin Kaos) dira Niña Coyote eta Chico Tornado. Oraingoan “Eate” kaleratu berri dute, hamalau abestiz osatutako euren bigarren lan luzea.\n“Eate” hitzak badu bere azalpena. “Eate desastre naturalen jeinua da Euskal mitologian. Ekaitz, haizete, uholde eta suteena, naturaren indar suntsitzailearena. Hauek datozenean Eateren orrua entzuten omen da, eta badator tornadoa…”. Gauzak begietatik ere sartzen zaizkigunontzat portada erakargarria aukeratu dute berriro ere. “Gaur egun ohituta gauden irudi goxo baino zakar, ikusteko eder baino ulertzeko gogor hoietako bat sortu nahi genuen oraingoan, eta beste behin Error! Design-eko Xavi Fornérekin primeran ulertu gara”.\nEz da erraza izaten norbere lana deskribatzea. “Aurrekoetan bezala gure musikarik gustokoena sortzen saiatu gara. Uste dugu emaitza nahiko pertsonala dela beste behin, nahiz eta zapore askotako eraginak nabari daitezkeen”. Nolabaiteko eboluzioa somatzen dute. “Soinua asko egonkortu dugu, baxuaren simulazioaren soinua hobetu dugu, gitarrena ere, eta oraingo honetan organoa simulatzen dugu kantu batzuetan. Musikalki ere lehen diskatik hiru urte pasa direla nabari da, elkarrekin asko jo dugula ere bai”.\n“Asko bizi eta sentitzen dugu musika”\n“Diana & Sebastian” abestian donostiartasuna ageri da. “Hitzak Harkaitz Kanorenak dira, eta donostiartasunari buruz hitz egiten du, kulturaren europear hiriburutzari buruz. Kontraesan handiak daude Donostian, dirutza izugarria gastatzen da hiriari kultur itxura handi eta polit bat emateko eta momentu berean Kortxoenea gaztetxea bezalako kulturgune bat bota egiten dute, adibide bat jartzeagatik”. Abesti instrumental dezente sartu dituzte. “Normalean horrela egiten dugu beti. Kantuek naiz eta hitzik ez izan istorio asko kontatu eta sentsazio asko transmititu ditzakete musikarekin bakarrik, eta askotan ahotsak kendu egiten dio kantuari zerbait aportatu beharrean”. “Dantzger” bezalako hitz jokoak erabiltzen dituzte tituluetan eta “Euphobia” zer den ere ikasi dezakegu. “Benetan existitzen den gaitz bat da, berri onei fobia izatea hain zuzen ere”.\nLehen single kanturako “Ariñau” aukeratu dute, “oso abesti zuzena delako, indartsua. Belako taldeko Lore Nekanek kantatzen, edo hobe esanda orrukatzen du leloa… Oso gustoko dugu!”. Ingelesez ere aritu dira. “Aurreko lanetan bezala hontan ere gustoko dugun abesti baten bertsioa egitea pentsatu genuen eta Graham central station 70etako funk taldearen ‘Earthquake’ moldatzea erabaki genuen oraingoan. Gure kantuek euskaraz izaten jarraituko dute”. Haritz Harreguyren Higain estudioetan grabatu dute. “Beti bezain gustora egon gara Haritzekin lanean, lagun handia dugu eta oso ondo ulertzen gara berarekin bai pertsonalki eta bai profesionalki. Haritzekin lan egitea oso erraza da guretzat beti, grabaketa prozesuan asko gozatzen dugu eta emaitza ona izateko hori da garrantzisuena”.\nBi persona bakarrik izateari abantailak ikusten dizkiote. “Aurrera egiteko errazagoa da, bidaiatzeko, erabakiak hartzeko… Desabantailak berriz furgoneta deskargatzeko bi gara bakarrik”. Orain arte lortutakoa ongi baloratzen dute. “Gauza oso potenteak gertatu zaizkigu daramagun denbora gutxian. Egia esan ez genuen imajinatzen horrelako erantzuna izango zuenik eta gutxiago Espainian. Zamora, Galizia edo Valentziara joan eta euskara ez dakien jendeak gure kantuak euskaraz kantatzen ikustea eta dena ematen egotea gertatu zaizkigun gauzen artean gauzarik handiena dela uste dugu”. Estatu mailako bira handi bat dute orain aurretik, hor ikusiko da taldearen “potentzia, energía, pasioa eta izerdia”.\n19/5 Kafe Antzokia – Bilbo + Black Box Red\n20/5 Sala López – Zaragoza + Black Box Red\n21/5 Groove – Tarragona + Black Box Red\n28/5 Zamora – La Cueva del Jazz + BaXtards\nRed Hot Chili Peppers anuncian gira mundial con un divertido vídeo 4.716 vistas


So far Taupaka has created 255 blog entries.\nKlikatu irudian diskoaren fitxa ikusteko eta deskargatzeko! 2010.urtetik Bermeoko gazte honek hip hop munduan barruratu zen, bere lehen lana 2011.urtean ateraz eta hortik aurrera maketa eta lan desberdinekin gozarazi gaitu; Geldiezin dagoen artista, une oro sortzen eta beste sortzaileekin elkarlanean. Gaur Gatom abeslari eta ekoizleak bere lan berria aurkezten digu, “A”, 7 [...]\nNerea Martija Apraizek, Pedagogia eta Magisteritzako Lehen Hezkuntza ikasi zituen. Santanderren Hezkuntza Emozionala, Soziala eta Sormena Graduondoa burutu zuen. Bihurrikerien eta sorpresen munduan murgildu zen lehen aldiz 2013an, bere auzoko, Santutxuko, plazan pailazoz aritu zelarik. Esperientzia horrekin liliraturik, gutxira Sudurkeriak eta Puski eta Txurruski taldeetako kidea bilakatu zen. Hortik aurrera, umorez eta bizipenez bete [...]\nZiztada & Rlantz reggae dub taldea da, 2017an sortua. Ahotsean Ziztada (Bilbo) eta Rlantz (Amurrio) base ekoizlea eta “dub maker”a dira taldea osatzen dutenak. Sound system munduan sartzeko grinatik hasi zen proiektua, ikusiz, Euskal Herrian ez zela erregistro hau lantzen zuen talde askorik eta hare gutxiago euskaraz eta emakume bat protagonistatzat harturik. Klikatu [...]


Txikipedia:Klima tropikal - Wikipedia, entziklopedia askea.\n1 Klima tropikala duten zonak\n2 Landaretza eta fauna\nKlima tropikalaren kokapena. Berde argiz eta ilunez.\nKlima tropikala tropikoen artean kokatuta dauden planetako zonek dutena da.\nIngurune tropikaletan, tenperatura altuak egoten dira urte osoan, ekuatorean bezala; urtaroen arteko tenperatura-desberdintasun txikia egoten da, hots, ez dauka benetako urtaro hotzik neguan. Euriteek, ordea, ondo bereizitako bi urtaro markatzen dituzte, bata euritsua eta bestea lehorra. Orokorrean, urtaro euritsua udan da eta lehorra neguan. Urtaro lehorraren iraupena, Ekuatoretik zenbat eta urrunago, hainbat luzeagoa da. Klima mota honen beste ezaugarri nagusietako bat da bat-batean igarotzen dela urtaro lehorretik euritsura, eta alderantziz.\nKlima tropikala duten zonak[aldatu | aldatu iturburu kodea]\nHego eta Erdialdeko Amerikan nagusitzen da, Antillak barne. Ipar Amerikan, aldiz, hegoaldeko muturreko guneetan bakarrik.\nAustralian ipar-ekialdeko lursail estu batean aurki dezakegu, kontinentearen barrualdean sartu gabe.\nAfrikan ipar eta hego latitudeko 20º paraleloen artean dagoen gune zabal batean hedatzen da.\nLandaretza eta fauna[aldatu | aldatu iturburu kodea]\nKlima honetan oihana da nagusiki, batez ere Ekuatoretik hurbileko lekuetan. Euriteak gutxitzen diren heinean, oihan tropikalak lekua uzten dio zuhaixkak eta tarteka basoak dituen belar-sabanari. Ibai tropikalen inguruetan, basoa trinkoagoa egiten da eta zuhaitzen adaburuak nahasi egiten dira ibarbasoa deitzen dena osatuz.\nNolanahi, ingurune tropikaleko landaretza bereizgarriena Afrikako sabana da, belar altuz eta zuhaixkaz osatua. Zuhaitzak urriak dira bertan, eta talde txikietan agertzen dira, edo lautadaren erdian sakabanatuta. Urtaro hezean landaretza berde eta hostotsu egoten da, baina, urtaro lehorra iristean, landareek itxura lehor eta zimeldua izaten dute; horregatik izaten dira suteak maiz.\nEkuatoretik urrundu ahala, euriteen sasoia gero eta laburragoa da, eta horregatik landare pobreagoak hazten dira, hosto gogorrekoak eta arantzatsuak, zoru-gune biluzien artean. Horrelakoetan, urtaro lehorra luzatzen denean, sabanak estepari uzten dio lekua.\nBaso tropikalean, hegazti mota ugari bizi dira, baita tximeletak, liztorrak eta saguzarrak ere. Sabanan, belar altu eta zuhaixka ugari daudenez, animalia belarjale asko bizi dira: elefanteak, errinozeroak, gazelak, zebrak, antilopeak... bai eta haien harrapariak ere: lehoiak, hienak, ginpardoak\nSabanako herri indigena batzuk, masai eta masai marak (Kenya) adibidez, artzainak dira eta abeltzaintza estentsiboa praktikatzen dute, urtaro lehorreko lehortasunak eta euriteen atzerapenak artaldeei zailtasunak eta goseteak eragiten dikieten arren.\nSabanako beste herri batzuk nekazariak dira. Nekazaritza eta abeltzaintza uztartzen dituzten giza taldeak herri egonkorretan bizi dira eta laboreak txandakatzen dituzte.\nBaina, azken urteotan, eremu tropikaletan, biziraupeneko nekazaritza tradizionalaren ondoan, kakao, kafe, azukre-kanabera, te, tabako, anana, banana eta abarren landaketa zabalak sortu dira; dena dela, eskulan merkea erabiltzen duten eta herrialde garatuenetara esportatzen duten atzerriko multinazionalen esku egoten dira landaketa horietako gehienak.\nKlima tropikala daukaten hiri garrantzitsu batzuk: Mumbai, Rio de Janeiro, Lagos, Kuala Lumpur, Caracas, Darwin, Luanda eta Acapulco.\nConferencias Sobre Ecologia Forestal Tropical en Google libros\nHorizonte, historia e geografía: primer año de Educacion Media en Google libros


Rasmussenen bidai batekin eman du amaitutzat NATOk Libiako misioa\nMartxoaren 31an hasi zen operazioa NATOren historiako arakastatsuena izan dela azpimarratu du Rasmussen instituzio honen idazkari nagusiak.\nNATOk Libian orain dela zazpi hilabete hasitako operazioa gaur gauerdian emango du bukatutzat Anders Fogh Rasmussen idazkari nagusiak egingo duen bisitarekin. Bisitaldian, Aliantzak herrialde horretako barne-arazoetan parte ez hartzeko erabakia aditzera emango du.\nBizitza zibilak salbatzeko, Nazio Batuek emandako mandatua exekutatu du. Misio hori gaur gauen bukatuko da. Hemendik aurrera, libiarrek marraztu beharko dute beraien etorkizuna, eta bihartik aurrera autoritate berriak izango dira segurtasuna bermatu beharko dutenak azaldu zuen Rasmussenek Tripolin eginiko agerraldian.\nAurtengo martxoaren 27an onetsitako, eta 4 egun geroago martxan jarritako operazio honek, Gadafiren tropen ahalmen militarrak gutxinaka jaitsi ditu. Laguntza honekin, Trantsisiorako Kontseilu Nagusiko (TKN) errebeldeen aurrerakada bultzatu du.\nAliantzako hegazkin eta helikopteroek 26.000 irtenaldi egin dituzte\nDanimarkaren eta Norbegiaren laguntzaz, Frantzia eta Erresuma Batua izan dira operazio honen buruzagiak, beraiek hasi baitzuten, Amerikako Estatu Batuekin batera, Libiako gobernu ohiaren kontrako lehenengo erasoak Dena dela, NATOk hainbat kritika jaso ditu, batez ere Errusia eta Txinaren partetik, beraien ustez ez delako Nazio Batuen mandatuaren araua errespetatzen, hain zuzen ere inoren aldeko partidarik ez hartzearena.\nMoskuk eta Pekinek dagoeneko ohartarazi dute ez dutela aurrerantzean NATOren horrelako agindurik beteko, nahiz eta Rasmussenek azpimarratu duen ez daukatela Sirian aktuatzeko intentziorik, batez ere akordio internazionala lortzea zaila izango delako. Nahiz eta garrantzizko hildako eta eragozpenik ez suertatu, azken zazpi hilabete hauetan ez dira falta izan barne-gaitzezpenak, batez ere gehien inplikatu diren herrialdeek ( Frantziak eta Erresuma Batuak) parte hartu ez dutenei (Alemania) egin dizkienak.\nInformazio gehiago:Eitb: Rasmussenen bidai batekin eman du amaitutzat NATOk Libiako misioa


EAJ-PNV: Berrogeita hamar gaztek Galdames herrian bizi dute euren "euskal uda" EAJ - PNV\nBerrogeita hamar gaztek Galdames herrian bizi dute euren �euskal uda� Praktika eredugarriak\nGaldamesko berrogeita hamar bat neska mutil, 2 eta 16 urte bitartekoak daude udal kultura sailak Bizkaiko Foru Aldundiaren babesarekin antolatu duen jardueraz gozatzen. Euskara eta kirola uztartu dute , gurasoei ere gustatu izan zaien eskaintzan. Hiru talde eratu dira parte hartzaileen adinaren arabera. Horrek ikasketa prozesua errazten du eta lagun bilakatuko zaizkien arteko bizikidetza ahalbidetzen du.\nLehen taldean hasi ziren 7 eta 11 urte bitarteko gazteak. Astelehen arratsaldez udalekuak hasi ziren Txabarriko udal aterpetxean. Han jarri dute beren egoitza nagusi eta dibertsio leku. Hainbat eskulan egiten dituzte, besteak beste, kometak eta makillaje bereziak egiten ikasten dute. Egunotan, udalerriz kanpoko irteerak ere egingo dituzte.\nDatorren astelehenean beste talde bi gehituko zaizkie. Uda Euskaraz ekimen honetako txikienak Kepa Deuna enparantzan jolastuko dira 16:30 eta 18:30 artean. Tailerrez gain, irteera egingo dute Busturiako Bioaniztasun Zentrora. Azkenik, 12 eta 16 urtekoek bost egun emango dute Astitzen (Nafarroa), abentura kirolak praktikatzen.


9 azaroa, 2017 Erredakzioa KategoriaAlbisteak 0\nIrailaren 6an “Gato” kaleratzen saiatu ziren, baina epaitegiak bertan behera utzi zuen kaleratzea. Kaleratzeak Stop Arabak Urtaranen jarrera salatu du.\nGasteiztar bat eta bere bi seme-alabak bere etxetik kaleratu dituzte, Valentin kalean. “Gato” ezizenarekin ezagututako bizilaguna kaleratzeko sarrailagilea eta mailegu-emailea azaldu dira etxean, bi udaltzainekin batera. Kaleratzeak Stop taldeak Gorka Urtaran Gasteizko alkateak gaiarekiko duen jarrera salatu nahi izan du. Gainera, Canuto sarraila-dendari leporatu diote ere kaleratzearen errua.


kritiken hemeroteka » Nonbait bada zerbait johan ez dena!\n« Bizitzaren biktimak | Nevadako egunak »\nEuskal Elizaren Historia / Xipri Arbelbide / Elkar, 2014\nNonbait bada zerbait johan ez dena! Mikel Asurmendi / argia.eus, 2015-04-08\nElizarekin topo egin dugu. Topiko literarioa bada, horixe bera duzu. Cervantes gogoan, Kixote Santxori zuzentzen zaion pasarteaz ari naiz. Xipri Arbelbiderekin topo egin dut, eta topo egin ez ezik tropoan erori ere. Hots, erretorikan ariko naiz, baita idazleak aldarrikatzen duen Elizaren norabide aldakuntzan Xipriren bidaide izanen ere.\nGogaide izan gabe, bidaide izan daiteke. Gogaide eta bidaide hitzak ez dira ezinbestean kidekoak, “ulertzea” eta “onartzea” kidekoak ez diren ber. Alta, onartzeko zein ez-onartzeko baitezpadakoa duzu hurkoa edota mundua ulertzea. Hau da, nola onartu garena kristautasuna ulertu gabe?\nEuskal Elizaren Historia liburuari (Elkar) soako bat emanez gero —amen batean irakurriko duzu— lehenbiziko euskal giristinoak noizkoak eta nolakoak izan ziren kausitu ditzakezu, baita euskaldunok garenaren miraila ediren ere.\nHonatx idazlearen bidaide honen begiradaren isla:\nElizaren gorabeherak eta bere nondik norakoak bihurriak dira oso, emakumea erdiminetan nola. Erdimenetan atalarekin hasten da liburua, historiako barrenetan sakonduz. Interesgarria hagitz. Hona bide amaierara arribatu aitzineko gogoeta: bada garaia —XXI. mende honen hastapenean— jainkoaren seme Kristori —egungo apaizei— emakumea bikote gisa onartzekoa. Oharra: liburuaren egilea ez duzu horren aurkakoa, haatik.\nEliza instituzio gisa eraiki da, Vatikanoa buruan buru, diozesien eta parrokien inguruan antolatua. Hastapenean botereek errefusatu zuten instituzioa, botere politikoek bere egin zuten gero. Mendez mende, mundua zabalduz batera, gerla guztien inguruan edo epizentroan egon da Eliza, baita agintearekin batera izan ere. Botereak jakituriaz jantzi behar behar du eta Elizak bere neurriko soinekoa eman dio. Ez txiroen soinekoa alabaina, aberatsen neurriko soinekoa baizik.\nHeldutasuna ezagutu du Elizak eta euskal elizak Nafarroan erdietsi. Nafarroa, erran nahi baita Euskal Herria. Gorabehera askoren artean betiere, prefosta. Komenigarri zaigu Nafarroako Erregina Joana III. Labritekoa nor izan zen jakitea horregatik, baita katolikoez beste protestanteak giristinoak badirela. Baita, Joanaren senarra Henrike III. Erregearen “Paris vaut bien une mise” erranaren esanahia ezagutu ere. Liburua horren lekuko eta ekarle duzu.\nMonasterioetan bakea, erlijio gerlak karrikan. “Eman ta zabal zazu” abestu zuen Urretxuko Iparragirre bardoak. Elizak eman eta munduratu dituen euskal apaiz, apezpiku eta kardinala adinako fruitu eman izan balitu Gernikako arbolak —ez da epatatzeko esaldia, liburua lekuko—, naski Euskal Eliza bere buruaren jabe litzateke. Eta araiz, Euskal Herria ere. Nahiz eta berriz ere, gizonen Eliza litzateke jaun eta jabe.\nEuskal Herria hizpide, eliza ez da bera izan Iparraldean eta Hegoaldean bistan denez. Eta horrengatik eta besterengatik —estatuak estatu, frankista bata berriki arte, eta errepublikar-laikoa bestea— enbor bereko euskaldunok hainbat adarretatik garatu dugu gure izana. Alabaina, euskaldunok euskara mintzo garenean gara zinez euskal izaeraren irudi emankorrena.\nLiburua historiaz ari da eta ezin uka Elizarena halaxe denik. Elizak doktoreak ditu, eta naski, eliza pobrearen aldeko Xipri Arbelbide duzu jakitun horietako bat. Arbelbiderekin gogaide izan gabe (oraingoan ez liburuari dagokionez, preseski) ezin uka bere aburu hau: “Gizartearen estimurik ez zeukalarik, Elizak dio eman euskarri ‘behar zuen thornuia’”.\nBakoitzari berea, Jainkoaren legea ikasi genuen tipitan kristautasunaren ildoan. Gaur egun ildotik aldenduta ere —Bakoitzari berea, Naturaren legea duzu ene maxima orain—, eta horretako arrazoiak ukanik ere, ezin uka dezaket ere jendeok espirituz urri eta eskas gabiltzanik. Xipriren eleak parafraseatuz: “Nonbait bada zerbait johan ez dena!”.


Erreserba baldintzak COVID-19 gaitzaren aurrean – Bedurapark\nErreserba baldintzak COVID-19 gaitzaren aurrean / 2021ko denboraldia\nERRESERBAK SEGURTASUNA KANPINAREN PLANOA KANPATZEKO GUNEA\nBedura Parken, zorionez, positiboa izan da 2020ko esperientzia. Dedikazio handiagoa, langile eta bitarteko gehiago behar izan dira osasun prebentzio eta segurtasunerako, baina ahaleginak merezi izan du.\nDenok ikusi eta ikasi dugu egiazko luxua espazioa, intimitatea, berdeguneak, higienea, argia, eguzkia… direla establezimendu turistiko, kanpin edo bungalow batean, eta, hedaduraz, gure etxeetan eta hirietan ere.\nCOVID-19 neurriak aplikatzearen ondorioz, 2020an partzelen azalera handitu egin genuen kanpatzeko neurri nagusi gisa. Gure bungalowak distantzia eta pribatutasun baldintza ezin hobeetan daude, maila desberdineko terraza independenteetan eta ikuspegi zabal eta irekiekin, 6 bungaloweko multzoetan antolatuak.\n2020rako eta hurrengo urteetarako irizpide horietan aurrera egitea erabaki dugu, kalitatea, establezimenduaren jasangarritasuna eta gure bezeroen ongizatea. Hala, handitu egin ditugu kanpatzeko partzelen neurriak eta motak eta haien pribatutasuna.\n2021ean kanpatzeko partzelak:\nOINARRIZKOA M motakoa 70 m² – ESTANDARRA L motakoa 90 m² – ESTRA XL motakoa 100m² – PLUSA XXL motakoa 120 m² .\nBai Bungalowek bai partzelek onura ateratzen diete kanpinaren kokapenaren ezaugarri bereziei; izan ere, kanpina mendiaren hegalean dago, aldapa leuna du, terraza independenteak eta baso autoktonoko zuhaitzak.\nGure erreserba sistema bezeroarekin pertsonalizatua dago. Erreserba egiten den unean, kanpatzeko plaza zehatz bat edo bungalow bat esleitzen zaio bezero bakoitzari, dituen lehentasunen eta eskuragarritasunaren arabera. Ondoren zehazten dira edukiera murrizteko baldintzak eta nahitaez hartu behar diren neurriak. Bi aldeek konpromiso serioa izan behar dute, bezeroari erreserba modu seguruan egitea eta kanpinari erreserba formalizatzea bermatu ahal izateko. Horretarako, erreserba baldintza berriak ezarri ditugu Covid-19/2001 gaitzaren aurrean.\nBezeroak erreserba ezeztatu ahal izango du data baino 10 egun lehenago arte, justifikatutako arrazoirik gabe eta zenbateko osoa itzuliko zaio.\nErreserbaren aurreko 10 egunetan, kanpinak bungalowa itxaron zerrendan dagoen beste bezero bati esleitzen badio bakarrik itzuliko da erreserbaren zenbatekoa. Nolanahi ere, bezeroak nahi duen pertsonari utzi ahal izango dizkio bere eskubideak edo erreserba beste egun batzuetan edo beste urte batean erabili ahal izango du.\nEgonaldiaren zenbatekoaren % 50 kobratzen jarraituko dugu erreserba berresteko.\nBungalowetarako erreserbak goi denboraldian (uztailaren 17tik abuztuaren 29ra) GUTXIENEZ 7 GAUTARAKO izango dira, eta LARUNBATETAN EDO IGANDEETAN sartuta, eskuragarritasunaren arabera. Bungalowaren barruan, lanabesetan, kanpoaldean eta abarretan desinfekzio eta segurtasun neurri sanitarioak aplikatu ahal izateko, sartzeko ordua 17:00etatik aurrera izango da, eta irteera, berriz, 10:00ak baino lehen.\nBanku transferentziaren bidez dagokien ordainketa egin ondoren baieztatuko dira erreserbak.\nGoi denboraldian (uztailaren 17tik abuztuaren 29ra) LEHENTASUNEZKO ERRESERBAK ONARTUKO DIRA erreserba formalizatzeko, 60 € ordaindu beharko dira eta egonaldiaren zenbatekotik kendu ahal izango da kopuru hori. Erreserbatzeko gutxieneko egonaldia 5 gau.\nUztailean eta abuztuan kanpatzeko, karabanetarako, autokarabanetarako eta dendetarako, goi denboraldian, erreserbak data jakin batzuetara egokituko dira, prebentzio eta desinfekzio neurriak aplikatu ahal izateko eta sarrerak eta irteerak mailakatzeko.\nSARRERAK ETA IRTEERAK: ASTELEHENETAN, OSTEGUNETAN ETA LARUNBATETAN (beste aukerak kontsultatu). Irteerak 10:00ak baino lehen eta sarrerak 14:00etatik aurrera. GUTXIENEKO EGONALDIA 5 GAU.\nKanpinak onartu eta dagokion ordainketa banku transferentziaren bidez egin ondoren baieztatuko dira erreserbak.\nFakturaren gainerako zenbatekoa kanpinera iristean ordaintzea gomendatzen da, erregistroa errazteko eta harreralekuan ilarak eta itxaronaldi luzeak saihesteko.\nOsasun segurtasuneko neurriak COVID-19 gaitzaren aurrean\nOsasun segurtasuna eta osasuna, bai bezeroena bai langileena, horiexek dira gure helburu nagusiak. Horiek izanda lortzen den lasaitasunetik abiatuta, hel diezaiokegu BEDURA PARK enpresa gisa dugun egitekoari: gure bezeroen oporrak, ostatua, atsedena, aisialdia, olgeta, dibertsioa… Hori guztia VAL D´ARANeko goi mendiak eskaintzen dizkigun usainak, koloreak, landaretza eta lasaitasuna sentituz.\nBungalowak behar bezala ematen dira garbi, higienizatuta eta desinfektatuta.\nLurzatiak, hurrengo erabileraren aurretik, egiaztatu eta berrikusten dira eta behar den moduan jokatzen da.\nErabilera komunitarioko zerbitzu higieniko-sanitarioek garbiketako langileak dituzte etengabe eta desinfektatzeko protokoloak egiten dituzte egunean bitan.\nErabilera komunitarioko elementuak: haur jolasak, barbakoak, barandak, etab. Egunero tratatzen dira produktu desinfektatzaile homologatuen bidez.\nProposatutako neurri guztiak egokitu egingo dira, bere garaian administrazio eskudunek ezartzen dituzten nahitaez bete beharreko araudietara.\n7 ordu ditugu bezero berri baten irteeraren eta sarreraren artean, bungalow osoaren tratamendu integrala egiteko, barnekoa zein kanpokoa, covid-19 gaitzaren aurrean segurtasuna bermatzeko behar diren neurri eta protokolo guztiak aplikatuz. (Irteerak 10:00ak baino lehen eta sarrerak 17:00etatik aurrera).\nKarabanak, autokarabanak eta dendak.\nKanpineko lursailaren baldintza topografikoak eta kokapena bereziki egokiak dira pertsonen artean ezarritako distantzia sozialari eusteko, okupazio txikiagatik, terrazen banaketagatik eta dauden eremu libreen kopuruagatik. Gainera, “BASO SORGINDUA” eta inguruan baso autoktonoa ere baditu, eta hartan sar daiteke.\nKanpatzeko lekuen okupazioa murriztu dugu, eta lurzatien azalera handitu dugu, kutsaduratik babesteko neurri osagarri gisa, eta erosotasun eta intimitate handiagoa eman diegu. Horretarako, kendu egin dira 50 m-ko lurzati txikiak. 2021etik aurrera, honako lurzati hauek daude erabilgarri: OINARRIZKOA M motakoa 70 m² – ESTANDARRA L motakoa 90 m² – EXTRA XL motakoa 100 m² – PLUS XXL motakoa 120 m².\nZerbitzu indartua izango dugu zerbitzu sanitarioak etengabe garbitu eta desinfektatzeko, aldizka ixteko ordutegiaren bidez.\nIgerilekua Osasun Sailak zehaztuko dituen erabilera eta edukiera arauen arabera arautuko da. Igerilekua erabiltzeko txandak ezarri nahi ditugu, jende gutxiago joan dadin eta lasaitasunez gozatu ahal izateko.\nTxanda hauek ezarri dira edukiera osoko uneetarako: 11:00etatik 13:30era, familien eta haurren lehen txanda; 14:00etatik 16:00etara, isiltasuna, bainua, eguzkia eta segurtasun handiena nahi duten helduak bakarrik, 16:30etik 19:30era, haurrak dituzten familien bigarren txanda. Txanden artean ordu erdiko denbora utziko da gainazalak, hamakak eta gainerako objektuak tratatzeko.\n2020an izandako esperientzia oso ona izan da, ordutegi eta txanda murrizketarik aplikatu beharrik gabe. Zaintzako sorosle baten aurrez aurreko kontrola izan dugu etengabean, eta erabiltzaile aldaketa bakoitzean hamaka higienizatuak esleitu ditugu.\nZerbitzua agintari eskudunek ezartzen dituzten baldintzen arabera emango da.\n2020an izandako esperientzia positiboarekin jardungo dugu: mahaiak ongi bananduak, lehentasunezko zerbitzua terrazetan. Segurtasun handieneko otordu zerbitzua, bai produktuan, bai ondorengo manipulazioan edo prestaketan: menuak, pizzak, errazioak, aurrez prestatuak, barbakoa, etab.\nOrdutegi murriztuan mantenduko da zerbitzua, segurtasun handieneko bermeak eskaintzen dituzten premiazko produktuak saltzeko: ogia, ontziratuak, izoztuak eta aurrez prestatuak. Unean uneko funtzionamendu neurriekin.\nHAURRENTZAKO ANIMAZIOA- (MINIKLUBA/KARPA)\nArrisku eta erantzukizun handikotzat hartzen dugu zerbitzu hori, eta, beraz, neurri murriztaile garrantzitsuak bete beharko dira, edukiera murriztuz eta behar diren distantziak mantenduz. Parte hartzaileak ahalik eta gehien mugitzeko aukera ematen duten jarduerak egingo dira, eta, bereziki, aire zabaleko jarduerak naturarekin kontaktuan: ibilaldiak inguruetan, jolasak, botanika tailerrak, natura, magia eta beste.


Ares: 'Hauteskundeak ez dira bertan behera geratu indarkeriagatik'\nHauteskundeak "ez dira sekula bertan behera geratu", Eusko Jaurlaritzako Herrizaingo sailburuaren hitzetan, "ezta hautagaiak hil dituzten une lazgarrietan ere".\nEuskadin sekula ez dira hauteskundeak bertan behera geratu, nahiz eta hautagaien hilketak une "lazgarriak" izan edo alderdiek mehatxuak jaso, gogorarazi dio gaur Bilduri Rodolfo Ares Herrizaingo sailburuak.\nEusko Jaurlaritzako Irekia webgunean eta Twitter sare sozialaren bidez Internet erabiltzaileekin bilera izan du arratsaldean Aresek. Maiatzaren 22ko hauteskundeetan parte-hartzea debekatu dio Bildu koalizioari Auzitegi Gorenak eta galdera gehienak gai horren inguruan izan dira.\nHauteskundeak "ez dira sekula bertan behera geratu", Herrizaingo sailburuaren hitzetan, "ezta hautagaiak hil dituzten une lazgarrietan ere". Alderdi askok urteetan zehar mehatxuak jaso dituzte eta herri askotan hauteskundeetara aurkeztea ezinezko izan zaie, Aresek gogorarazi duenez.\nAresen ahotan, Bildu hauteskundeetan parte hartu edo ez botere judizialak erabaki beharko du Zuzenbidezko Estatu batean. Auzitegien erabakia zeinahi izan Eusko Jaurlaritzak onartu egingo duela errepikatu du sailburuak.\nIndarkeriarik ez dagoen bitartean ideia guztiak defendatzeko eskubideaz galdetu diote Aresi. Indarkeria oraindik amaitu ez dela gogorarazi du agintariak, nahiz eta ETAren su-etena izan, erakunde terroristak ez du ekintza terrorista guztien amaiera iragarri.


Bozeramaileen Batzordeak aho batez onartu du Gomez Nietoren eta Juan Alberto Peroteren grabazioen edukia "sakon ikertzea", "egia jakiteko".\nNafarroako Parlamentua. Argazkia: EFE.\nForu Parlamentuko Bozeramaileen Batzordeak aho batez onartu du Mikel Zabalza 1985ean Guardia Zibilak atxilotu zuen nafarraren heriotza ikertzeko adierazpena.\nHaren gorpua Bidasoa ibaian agertu zen, atxilotu eta 25 egunera, eta itota hil zen, Guardia Zibilak orduan esan zuenez. Orain ezagutu berri diren audio batzuen arabera, Intxaurrondoko kuartelean torturatuta hil zen.\nHorren harira, adierazpenak zehazten duenez, Nafarroako gizartearen zati handi batek "ez zuen inoiz sinetsi" Guardia Zibilaren bertsioa, "ofiziala gaur egun", eta, gainera, kazetaritza ikerketa bati esker ezagututako audioek "aintzat hartzea merezi" dutela dio, Mikel Zabalzaren "heriotza argitzen lagundu baitezakete".\nHori dela eta, EH Bilduk, Podemosek eta I-Ek aurkeztutako adierazpen horretan, Gomez Nieto Guardia Zibileko kapitainari eta Juan Alberto Perote Cesideko koronelari egindako grabazioen edukia "sakon ikertzeko" eskatu du Parlamentuak, "gertatutakoaren egia jakiteko", familiak orain arte egindako "saiakera guztiak alferrikakoak izan direlako".


Geratzeko etorri dira | erritarrak | GAUR8 - mila leiho zabalik\n2021 EKA. 05\nGeratzeko etorri dira\nMaskara geratzeko etorri da. Makillajea aldrebesten digu, arnasetan bero-bero masail xaloak erre, marrubizko ezpain ertzak pupaz bete, betaurrekoak lurrundu pazientzia akitzeraino eta aurpegi ederrak mozorrotzen ezaguna ez ezagutzeraino.\nKoronabirusa geratzeko etorri da. Beroa dago giroa, haserrea da nagusi, ez da giro. Edonor edonon gaitezke izan kaltetu edo hilotz, bereziki pertsona zaurgarrienak.\nKalteak ikusten ditugu, baina birus madarikatua ikusezin zaigu, haren aurpegia zein kolorea, eta ezezagun jatorria zein zergatia. Baina bada ageriko ikasgaia bederen, agintariek edozein arau eta zigor ezarri arren birusa bere nahieran ibili da, olatuz olatu, eta hura geratuko duen irtenbide bakarra txertoa da. Txertoa ere geratzeko etorri da, birusaren itzaletik ibiltzeko, ze birusa garaituko du agian, baina ez du guztiz ezabatuko. Ulertzekoa… aberastasun neurrigabea jomuga, farmazeutikek birusa bizirik nahi dute.\nEz naiz ezeren ez inoren defentsa itsu-itsuan egin zale baina, ene ikasketak zientziatakoak izaki, aitortzen dut nire sinesmen eremua zientifikoki demostragarri diren mugetan amaitzen dela. Baina zientzialariak interes politiko eta ekonomikoen entsaladan gurutziltzatuak izango dira osasuna ez den beste interesen gainetik jarri ezean.\nNola liteke, ordea, irtenbide zientifikoa hain bateratua izanik, gobernu bakoitzak hartu neurrietan hainbesteko arrakala egotea? Agian osasuna ez dutelako lehentasun? Agian goi politikagintzan ezer ez delako zintzoa, ez argia, ez garbia? Agian agintariek batzokiko zutabeak loditzea dutelako xede, bidean edozer ezabatu eta edonor kriminalizatu behar badute ere?\nArgi dago, agintarien espeziea geratzeko etorri da. •\nHeavy metala, Indonesiako hiru emakume gazteren ahalduntze tresna


56 Artxiboaren gaitza — Arteleku.net\n56 Artxiboaren gaitza\nEzarritako hariari jarraitzen\nZer da editorial bat?\nZer ikusi dut, zer irakurri dut, zer esan didate artxibo ofizialaren eta erakusketaren eta ekintza kulturalaren bidegurutzean, ekitaldi kulturalen, eboluzio teknologikoen lekukoak, "ikustea, entzutea eta abar da lekuko izatea, baina lekukotasuna ematea, hitz egitea da beti, diskurtso bat izatea, bere gain hartzea, sinatzea. Diskurtsorik gabe ezin lekukotasunik eman"*. Hemen idazki eran bilduriko diskurtsoak, garai batean, politika batean kokaturik daude, eta horretaz jakitun dira, jadanik iraganean orainaren aztarna diren ber.\nZer irakurri dut orduan? Gorputzaren, behatzen, begien, irakurketaren oroitzapena lehen iragazki gisa. Artxibo historikoaren eta artxibo kulturalaren arteko lotura horri erakusketa dei diezaiokegu. Arte objektua jadanik dokumentu gisa, jadanik artxibo gisa, desagertu eta inoiz itzuliko ez den objektuaren eta objektuaren testuinguruaren ordezkatzaile fetitxista. Egintza, obra, diskurtsoak oro, beste hainbat aberastasun eta empowerment iturrirekin loturik kokatzea. Egintza, obra, diskurtsoak oro beren ingurunean, beren harreran kokatzea. Muga beti gaindituak: obraren eta lanaren artekoak, dokumentuaren, artxiboaren eta artearen artekoak, egilearen jarreraren eta jabetza nahiaren artekoak.\nTestu bakoitzak aztertuko duen autoreak ikusi edo egin duenaren baldintzei buruz, zeren autorea eboluzio teknikoan, politikoan kokatzen baita, zeren autore horiek denboran kokatzen baitira, gainerako autore, erakunde, teknikekin loturik daudela. Testuak, obrak, lekukotasunak, dokumentuak egoeran.\n*Derrida, J. & Stiegler, B. Echographies de la télévision, Paris : INA/Galiée, 2002\nzehar56.pdf — PDF document, 1668Kb\nSoinu komunak. Xabier Erkizia\n“Lo que tiene la música de singular y anómalo es esto: transmitirla e interpretarla son un acto único. Un libro o un cuadro se pueden conservar en una biblioteca o en un museo, después de ser interpretados, pero es otro acto, autónomo, y que no tiene que ver con su simple conservación. La música, no. La música es sonido y existe en el momento en que se toca, y en el momento en el que es tocada, no se puede evitar interpretarla.”\nErkizia_eu.pdf — PDF document, 79Kb\nNik markatzen dut minutua. Azucena Vieites\nDuela gutxi elkarrizketa batean, musika talde bateko kideei galdetu zieten ea zerk bultzatzen zituen besteen kantak jotzera, eta haiek erantzun: “Eskuarki, atsegin ditugun kantuak hartzen ditugu, eta geure ikuspegi propioa ematen saiatu”. Aldizkari berean, Londresen bizi den diseinatzaile batek dio musika oso garrantzitsua dela bere lanerako: “Musika estilo bakoitza estetika bat da, gogo aldarte bat”.\nvieites_eu.pdf — PDF document, 84Kb\nArtxibo kulturak, bidean den proiektu bat. Jorge Blasco Gallardo\nArtxibo kulturak Fundació Antoni Tàpiesen sortu zen 2000ko udazkenean. Erakusketa euskarri eta muntaia gisa, halako ukitu historiografiko bat du. Ukitu horren eraginez, irudiak eta testuak antolatzen dituzten sistemetako askok sorburu komuna partekatzen dute. Izan ere, oroimenaren antzerki eta jauregi errenazentistek, bitxikeria kabineteek, lehenbiziko erakusketa zientifikoek, lehenbiziko areto fotografikoek, propagandazko erakusketek eta holokaustoaren irudikapen hurbilekoek (are zapalkuntzarekin lotutako beste tragedia batzuek ere) etengabe gurutzatzen dute artxiboaren eta erakusketaren artean dagoen lerroa. Dena den, abiapuntua ez dute hainbeste sorburu edo genealogia horretan, baizik eta XX. mendeko artista eta narratzaileek artxiboetan izan dituzten eskuhartzeetan, eta informazioa biltzeko, oroimena eraikitzeko eta errealitatea antolatzeko moduaren inguruan lan horiek egin duten argian; izan ere, modu horrexek markatu du, eta markatzen jarraitzen du, gure kultur eta gizarte eremu osoa.\nEditoriala_eu.pdf — PDF document, 64Kb\nGaitz sendaezina. Miren Jaio\nartxiboa iz 1 dagoeneko jazo diren gertakariak erregistratzen dituzten dokumentuen bilduma 2 Kontakizun nagusiek berezkoa duten elementua, osotasuna eta unibertsaltasuna izan nahi dituena, baina izaeraz ez-osoa eta partziala dena 3 Hausturak sortzen ditu existentzia osotasun etengabea eta gorabeherarik gabea dela ulertzeko joeran 4 Izaera funtzionala du: iraganaren artxiboa orainari eta etorkizunari zentzua emateko erabiltzen da 5 Bere baitatik kanpora ez da ia ezer geratzen, eta omnipresentea da iruditeria kolektiboan.\nArtxibo hitzak, hortaz, adiera asko ditu. Ondoren, artxiboaren gaitza analizatzen saiatuko gara, hiru adiera aztertuta.\nMIREN JAIO_eu.pdf — PDF document, 105Kb\nPapera eta pixela, mutazioa edizioan. Alessandro Ludovico\nEz zen gertatu paperaren heriotza\nXX. mendearen hasieran paperaren heriotza iragarri zen.\nHalaxe gertatu behar omen zuen, indarretxe publiko sortu ahala eta, horien eraginez, eraginez etorritako irratia eta telegrafoa bezalako medio iraultzaile berriak hedatu ahala. Bulkada berritzaile hark hipotesi bat finkatzea ekarri zuen, alegia, ahotsaren transmisio elektrikoak inprimatutako informazioaren banaketaren amaiera ekarriko zuela, eta aldizkari zein liburuen lekua hartuko zuela ahotsak, bizkorrago transmititzen baitzen kable bidez. Bazirudien etorkizuna kableak nonahi ezartzean zegoela; horrek hedatu egingo zuela etxe bakoitzeko edo espazio publikoetako liburutegien edukia, entzungailuak zituzten nolabaiteko kiosko igorleen bidez.\nLUDOVICO_eu.pdf — PDF document, 71Kb\nArtxibo gogotsua. Leire Vergara\n1994an Londresen, Jaques Derridak Memoria: artxiboen gaia nazioarteko sinposioaren barruan eskaini zuen hitzaldian, Artxiboaren kontzeptua: freudtar inpresioa, artxiboa memoriaren erabilerarekiko egitura akats bat zela aipatu zuen, hil-irrika bere horretan errealitatea erregistratzeko desira bera mugitzen duen mehatxua eta motorra dela. Hitzaldi hori argitaratzean, Derridak izenburua aldatzea erabaki zuen: Artxiboaren gaitza: freudtar inpresioa1.\nVergara_eu.pdf — PDF document, 118Kb\nCopyrightik gabeko mundua imajinatzen. Joost Smiers, Marieke van Schijndel\nCopyrighta artistei diru sarrera egokiak bermatzeko bidea izan zen behinola. Benetan hala funtzionatzen zuen edo ez alde batera utzita —gehienek ez zuten sekula sosik atera eta gaur egun ere, ez diote zentimorik zor sistemari—, onartu behar dugu copyrightak oso bestelako helburua duela egungo munduan. Gaur egun musika, publizitate, irudi eta filmen industriako konglomeratuen tresna da, euren merkatuak kontrolatzeko. Eurek erabakitzen dute eurek harrapatu dituzten materialak besteek erabil ditzaketen edo ez.\nsmiers_eu.pdf — PDF document, 78Kb\nJabetza Intelektuala liburutegian agertzen denean. Ramón Salaberria\nGarai latzak dira ondasun publikoentzat; liburutegi publikoen aurkako erasoak ez du etenik. Jabetza Intelektualaren aitzakian hainbat xedapen onartu dira debekatzeko, esate baterako, norberak erabiltzeko kopiak egitea edo liburutegien kasuan, dokumentu digitalak kontserbatzeko kopiak ateratzea. Ez da hori, ordea, artikulu honen gaia, izan ere, beste arau baten bidez mailegu bakoitzeko diru kopuru jakin bat ordaintzera behartu nahi dituzte liburutegiak.\nSalaberria_eu.pdf — PDF document, 43Kb


Irekia Eusko Jaurlaritza - Gobierno Vasco :: Segurtasun Sailak eta Energiaren Euskal Erakundeak hitzarmena sinatu dute Sailaren eraikinetan eta instalazioetan energia-iraunkortasunean aurrera egiteko\nSegurtasun Sailak eta Energiaren Euskal…\n<img src="https://www.irekia.euskadi.eus/uploads/cover_photos/46224/original/DSC_9144_(003).jpg" style="max-width:100%" alt="Hitzarmen Signadura" />\nEstefanía Beltrán de Heredia Segurtasuneko sailburuak eta Iñigo Ansola Energiaren Euskal Erakundeko zuzendari nagusiak gaur sinatu dute Segurtasun Sailari atxikitako eraikinetan eta instalazioetan energia-iraunkortasuna sustatzeko lankidetza-hitzarmena. Euskal Autonomia Erkidegoko sektore publikoaren jasangarritasun energetikoari buruzko irailaren 22ko 178/2015 Dekretuan finkatutako helburuak lortzea da helburua.\nLankidetza-hitzarmenean biltzen diren jardunen artean daude energia-ikuskapenak egitea eta, horretarako, energia-efizientziako neurriak identifikatzea eta Segurtasun Sailaren eraikin eta instalazio guztietan energia berriztagarriak ezartzea. Beste jardun batzuk dira egin beharreko jardunak zehazteko beharrezkoak diren azterketak egitea, jardun-planak ezartzea eta higiezinen energia-ziurtagiriak lortzea.\nHitzarmenak lau urteko indarraldia izango du, eta jardunak amaitu arte luzatu ahal izango da. Energiaren Euskal Erakundeak konpromiso hauek hartu ditu: ikuskapenak eta energia-ziurtapenak kontratatzea; egin beharreko beste azterketa batzuk kontratatzea; Segurtasun Sailari energia-efizientziako neurriak ezartzeko jardun-plana idazten eta abian jartzen laguntzea; eta energia-iraunkortasuneko jardunei buruzko informazioa modu antolatuan biltzeko irizpideak definitzea.\nBestalde, Sailak konpromiso hauek hartu ditu: Energiaren Euskal Erakundeak ikuskapenak, ziurtapenak eta azterketak kontratatzeko prestatutako agirien alderdi teknikoak berrikustea eta onartzea; Energiaren Euskal Erakundeari eta kontratatutako aholkularitzei behar duten informazioa ematea; ikuskapenen emaitzen analisian modu aktiboan parte hartzea; jardun-planaren prestaketa koordinatzea; eta energia-efizientziako neurriak eta energia iraunkorragoak erabiltzeko neurriak abian jartzea bere eraikinetan.\n“Energiaren Euskal Erakundearekin sinatutako lankidetza-hitzarmenak bultzada emango dio Segurtasun Sailak azken urteotan egindako ahaleginari, energia-eraginkortasuna baita gure jardunen funtsezko ardatzetako bat. Hala islatzen da Ertzaintzaren Azpiegiturak Kudeatzeko Plan Orokorrean. Berroziko biomasa-planta, Oiartzungo egoitzaren berrikuntza eta Iurretako egoitzaren proiektua dira energia-efizientziaren sisteman aurrera egitea helburu duten obretako batzuk” adierazi du Estefanía Beltrán de Heredia Segurtasuneko sailburuak.\nBeltrán de Herediak gogorarazi du Segurtasun Sailak urteak daramatzala arlo horretan lan egiten, bere instalazioetan energia-aurrezpena eta energia-efizientzia bilatuz eta bere zentroetan sistema berriztagarriak ezarriz. “Segurtasun Sailak 2012. eta 2013. urteetan egin zituen bere zentro nagusietako ikuskapenak (zentraletakoak, egoitzetakoak eta Ertzain-etxeetakoak) eta 2016. eta 2017. urteetan herritarrei arreta egiteko bulegoetako ikuskapenekin osatu zuen”, adierazi du Segurtasuneko sailburuak, Energiaren Euskal Erakundearekin hitzarmena sinatu ostean.\nDSC_9144__003_.jpg 2 MB (jpg)\nIgnacio Motiloak adierazi du energia geotermikoak lagunduko duela ia energia kontsumorik gabeko eraikinak lortzen


TXANTXIKU ARKULARIAK: August 2006\nPasa den asteburuan Blanqueforten, Bordeletik gertu, izan gara. Bertan 8. Arku Tiraketa topaketa ospatu da. Larunbata eta igandean izan dira lehiaketak, guztira 4 baso ibilbide, 80 animalirekin.\nOñatitik Mikel, Iñaki, eta hirurok joan gara lehiatzera, eta Oihana berriz laguntzaile bezala. Iaz ere bertan izan ginen, baina orduan kanpingean egin genuen lo, edo lo egiten saiatu ginen, eta aurtengorako hotel batera joatea pentsatu genuen.\nOstiral eguerdian atera ginen Oñatitik, ia ordu bateko atzerapenarekin Mikel gezi berriak probatzen aritu zelako. Bergaran gure zain aspertuta zegoen Oihana hartu ondoren, autopista hartu ta martxa. Gutxi gora behera, bidearen erdian, atseden-gune baten geratu ginen bazkaltzeko, patata tortila benetan ederra!\nArratsaldeko 6ak inguruan Blanqueforten ginen, baina han dortsalak hartu ahal izateko Ordiziako taldeari itxaron behar genion, tropelean agertu ziren gerora. Han aurkitu genituen batzuk, gure hotel berean zeudenak, eta beraien azalpenei esker galdu gabe heldu ginen bertara.\nLarunbatean gosaltzeko karpa zegoen tokira joan behar ginen, eta gaizki ulertu baten ondorioz puska bat galduta ibili ginen, baina iritsi ginen gosaltzeko eta berotzeko astiarekin.\nLarunbatean Mikel Fernandez, espainiar bat eta frantziar batekin batera egokitu zitzaidan. Gure artean giro ona izan genuen, eta puntu aldetik ni behintzat oso gustora. Kontutan hartzekoa Jean Marc frantziarraren taktika, oso metodikoa benetan. Goizean hiru laguntzaile izan genituen, Goizargi, Mikelen neskalaguna, espainiarraren emaztea eta Oihana, arratsaldean berriz bi neska euskaldunak gelditu zirelarik, bestea nekatua bait zen.\nArratsaldeko ibilbidea amaitzean, 4x4rako txartelak hartu, eta han ibili ginen dinosauroei botatzen mugimenduan zegoen kotxetik. Esperientzia polita benetan.\nGauean Hotelaren ondoan zegoen Kart pistara joan ginen, eta han bota genuen lasterketatxo bat, batenbatzuk hasieran beldurtuta bazeuden ere ondo pasatu genuen.\nIgande goizean berriz lanak hartu beharreko bidea bilatzen, baina iritsi ginen gosaltzeko garaiz. Larunbatean baino denbora gutxiago eman zuten, lehenago amaitzea nahi bait zuten. Igandeko taldeak larunbateko sailkapenekin egin zituzten, eta neri errioxar bat, Txema, eta bi frantziarrekin egokitu zitzaidan, Christophe eta Laurent. Giro polita eduki genuen, frantzesez ez jakin arren moldatu ginen ulertzeko. Bi frantziarren arkuak benetan kuriosoak ziren, turkiar estilokoak, politak ere bai.\nArratsaldean sari banaketa hasi baino lehenago Euskal Herrira itzultzea erabaki genuen, guztiok ere nekatuta bait geunden. Asteburu ederra pasatu dugu benetan, hurrengo urtean ere errepikatzeko asmoz joango gara.\nPosted by o2q at 3:24 AM No comments:


Ekitaldien agenda - MÉCA - Berrikuntza arkitektonikoa hibridazio kulturalaren zerbitzura. - 948 Merkatua, Nafarroako arteen Merkatua eta Topaketa profesionalen Foroa\nMÉCA - Berrikuntza arkitektonikoa hibridazio kulturalaren zerbitzura.\n2018ko azaroaren 22, osteguna - 11:00\nElisabeth Douzille. Kulturaren eta komunikabideen kudeaketako master bat egin ondoren (Sciences-po, Paris), Elisabeth Douzillek bere ibilbidea administraziorantz bideratu du. Gaur egun, Akitania Berria eskualdeko Hezkuntza eta Hiritartasuna Saileko idazkari nagusia eta MÉCA (Akitania Berriko ekonomia sortzailearen eta kulturaren etxea) proiektuaren burua da.\nDuela hamar urte, Akitania eskualdeko presidente Alain Roussetek adierazi zuenean eraikin berean bildu nahi zituela sorkuntza artistikora bideratutako eskualdeko hiru egiturak (arte plastikoak, arte eszenikoak, liburua, zinema eta ikus-entzunezko artea), dagoeneko antzematen zen bilera horretatik diziplina askotako eta diziplinez gaindiko proiektuen arteko sinergiak aterako zirela.\nArkitektura proposamen ausart eta berritzaile horrekin, Danimarkako BIG arkitektura estudioak intuizio hori ulertzen jakin du, etorkizuneko MÉCA etxeak hibridazio sortzaile hori sustatzeko aukera emanez, eta, aldi berean, bertako okupatzaileen berezitasunari eutsiz. MÉCA 120 m luze eta 37 metro altu da, eta kultur erakundeak elkarren artean lotzeko begizta gisa diseinatu zen, baita erakunde horiek espazio publikoarekin lotzeko asmoz ere.\nHitzaldian, MÉCAren kanpoko eta barneko etorkizuneko espazioak landuko dira, hibridazio sortzailearen ikuspegi horretatik begiratuta.\nElisabeth Douzille - MÉCA, Bordele


Izena: Karmele Jaio Eiguren\nInformazio Zientzietan lizentziatu zen Euskal Herriko Unibertsitatean 1993-1994 ikasturtean eta ordutik kazetari lana bete du idatzizko hainbat komunikabideetan (Egunkaria eta Garan, besteak beste) eta komunikazio arduradun lanetan ibili da zenbait komunikazio bulegoetan (Euskalgintza Elkarlanean Fundazioan). Zenbait aldizkari eta egunkarietan argitaratzen ditu noizbehinka zutabeak, Diario de Noticias de Alava eta Deian, besteak beste. Egun, Emakundeko komunikazio arduraduna da. 2015eko uztailaren 17an euskaltzain urgazle izendatu zuten.\n2004. urtean argitaratu zuen bakarkako lehen liburua, Hamabost zauri ipuin bilduma (Elkar), eta urte berean irabazi zuen Igartza Sariaren VII. deialdia Amaren eskuak nobelaren proiektuarekin. Izenburu bereko nobela 2006an argitaratu zuen (Elkar). Aipatu eleberriak hainbat sari jaso dituela: 2006ko Zilarrezko Euskadi Saria, 2006ko Zazpi Kale saria eta 2006ko Beterriko Liburua.\nGeroztik, beste hainbat titulu kaleratu ditu: Zu bezain ahul (2007), Musika airean (2009) eta Ez naiz ni (2012). Hainbat sari irabazi ditu; bere liburuak beste hizkuntza batzuetara itzuli izan dira, eta baita film eta antzerki-lanen oinarri bihurtu ere.\nEgilea: JAIO, KARMELE\nEgilea: JAIO EIGUREN, KARMELE


Europar proiektuak gauzatu dituzte Urbi Institutuak eta Soloarte ikastetxeak | Geuria\nEuropar proiektuak gauzatu dituzte Urbi Institutuak eta Soloarte ikastetxeak\nUrbi Institutuan Beauty is subjective proiektuarekin jarraitu dute eta Soloarte ikastetxeak A New Way for New Talents in Teaching proiektuan parte hartu du azken bi ikasturteetan.\nEnara Menoyo Soloarte ikastetxeko ordezkari bezala Bruselan // Argazkia: Soloarte ikastetxea\nUrbi Institutuan Beauty is subjective proiektuarekin jarraitu dute eta Soloarte ikastetxeak A New Way for New Talents in Teaching proiektuan parte hartu du azken bi ikasturteetan\nEuskal Autonomia Erkidegoko gero eta ikastetxe gehiagok ateak zabaltzen dituzte Europara begira. Horren adibide dira, besteak beste, Basauriko zenbait eskola, tartean Urbi Institutua eta Soloarte ikastetxea.\nUrbi Institutuari dagokionez, bertako Hizkuntza Klasikoen departamentuak jarraipena eman dio Erasmus+ B.I.S. (Beauty is subjective) proiektuari, 2019ra arte. Europako hiru ikastetxeen arteko kolaborazioa bilatzen du proiektuak, “inklusioa eta hizkuntza-aniztasuna balioztatzeko”: Tito Livio lizeoa (Milan, Italia), Atheneum Pottelberg ikastetxea (Kortrijk, Belgika) eta Urbi Institutua.\nKolaborazio horri esker, elkartrukea egiten dute hiru ikastetxeek. Azaroaren 25etik abenduaren 2ra bitartean Milaneko eta Kortrijkeko ikasleak eta irakasleak etorri ziren Basaurira, jarduera, ekintza eta bisita askotan parte hartzeko. Ondoren, urtarrilaren 26tik otsailaren 2ra Belgikara joan ziren eta maiatzaren 4tik 11ra Italiara joango dira Urbi Institutuko hizkuntza klasikoen ikasleak: “Bertan proiektuko ekintzekin jarraitzeko aukera izango dute”, dio Karmele Lopez de Abetxuko Urbi Institutuko irakasleak.\nUrbi Institutuko ikasleak ongi etorria egiten Italiako eta Bruselaseko ikasleei // Argazkia: Urbi Institutua\nMugikortasun programa honetan parte hartzeagatik diplomak banatu zituzten Urbi Institutuan azaroaren 29an. Era berean, iaz Urbi Institutuko 8 ikaslek lortu zuten eTwinning OORE (Olim Omnes Romani Eramus; Behin Denak Ginen Erromatarrak) proiektuaren sari nazionala ere banatu zuten. Conchi Bergera Eusko Jaurlaritzako Europako Proiektuen Arduraduna, Nora Pereda Basauriko zinegotzia eta Koldo Lekunberri Urbi Institutuko zuzendaria izan ziren sari banaketan.\nEkitatezko hezkuntza inklusiboa\nSoloarte ikastetxeak bere aldetik, A New Way for New Talents in Teaching proiektuan parte hartu du bi ikasturtez, 2016-2017an eta 2017-2018an. Proiektua Europar Batasunak kofinantzatzen du Erasmus+ programaren bitartez, Teach fot All nazioarteko sarearen barne. Euskadiko Empieza por Educar (ExE) fundazioa bertako kide da eta egun, mundu osoko 46 erakunde daude sare horretan. Programaren helburua da irakasleak prestatzea, aukera gutxien dauzkaten haurrengana hurbiltzeko asmoarekin. Hain zuzen ere, hori da Erasmus+en helburu nagusietako bat: ekitatezko hezkuntza inklusiboa lortzea.\nSoloarte ikastetxeak proiektuan parte hartu du eta ExE irakasleen prestakuntza planeko bi hautagai jaso ditu: Lara Aresti eta Enara Menoyo. Parte hartze horren ondorioz, Soloarte ikastetxea hautatu egin zuten, beste 10 ikastetxeren artean, Bruselara joateko abenduaren 5ean eta proiektuari itxiera emateko. Euskadiko programaren ikasle guztien ordezkaria Enara Menoyo arrigorriagarra izan zen, eta bere esperientziaren inguruko hausnarketak azaldu zituen Bruselan.\n“Soloarteko Ikas Komunitatearentzat esperientzia paregabea izan da nazioarteko proiektu horretan elkarlanean aritzea, bokaziozko bi irakasle berri horiei babesa emateko aukera izan baitu, ez soilik eskolako haurrentzat helburu hezigarri onenak jorratzeko asmoz, baita Soloarte ikastetxean aspaldi erabiltzen diren jarduera arrakastatsuak eskolaz kanpoko profesionalei helarazteko asmoz ere”, diote Soloarte ikastetxeko ordezkariek.\nSailkatuta: Erasmus, Soloarte ikastetxea, Urbi Institutua\n‘Zu eta ni, lanean elkarrekin’ eTwinning proiektuaren bigarren topaketa, Donibane Lohitzunen\nEuskarazko eTwinning proiektu aitzindariaren lehenengo topaketa egin dute Urbi Institutuan\nAbusu Sareak BookFace egitasmoa jarri du martxan kultur asteari begira\nEuskadiko liburutegi guztietako liburuak, etxebarritarren eskura


Ikusgai dago Elgetan 'Azken batailoia' argazki erakusketa - Elgeta - Goiena.eus\nIkusgai dago Elgetan 'Azken batailoia' argazki erakusketa\nMaite Txintxurreta 2016-04-16 12:07\nGarai (Intxorta 1937), Saravia (argazkilaria) eta Lazkano (alkatea)\nMauro Saravia argazkilari txiletarraren lanek osatzen dute Kultur Etxean bisitatu daitekeen mostra. Gerra zibilean borrokatu zuten 55 gudari eta miliziano euskaldun dira argazki horietako protagonistak.\nInaugurazio ekitaldian Iraitz Lazkano alkateak adierazi zuen erakusketa hau datorren astean izango den Intxortako borrokaldiaren errekreazioari begira "giroa berotzeko" modu bat dela.\nIazko errekreazioaren ostean omenduak izan zirenetako asko agertzen dira Saraviaren lan honetan. Hain zuzen, Intxorta 1937 taldeko Juan Ramon Garaik azaldu zuen elkarteko kideak eta Saravia" pertsona berdinen atzetik" ibili zirela, helburua desberdina bazen ere.\nSaravia Txiletarra da, baina erbesteratuen semea da, eta hortik datorkio gudari eta milizianoen borrokarekiko interesa. Aipatu du "denbora luzez" lan egin behar izan duela argazki bilduma betetzeko: "lehenengo zeintzuk izan ziren aztertu behar izan nuen, gero euren kontaktua lortu eta ondoren argazkia ateratzeko hitzordua egin. Asko oso nagusiak dira, eta ez da horren erraza".\nLan handia izan arren, baina, gustura dago Saravia, eta orduko borrokalariei buruz ikertzen jarraitzen du oraindik ere. Gainera, argazkietan ageri diren askorekin kontaktuan segitzen du eta askorekin "oso harreman ona" daukala dio.\nEz dago Elgetarrik erakusketa honetan; bai ordea, debagoiendarrik. Euskal Herriko txoko desberdinetako jendea da erretratuetako protagonista, eta gazteenak 94 urte ditu. Argazkietan ageri diren pertsonetatik zazpi, Saraviak azaldu duenez, honezkero hil egin dira.\nErakusketako argazkien ondoan, testutxoak daude ikusgai, non gerrako pasadizoak kontatzen diren.\nErretratuen artean, denetarik dago; alkandoraz jantzita, daudenak, txapelaz, gerrako kaskoekin... Argazkilariak azaldu du gudariek koadrodun alkandora bat eta txapela erabiltzen zutela, hori zela euren uniforme bakarra, eta halaxe erretratatu ditu batzuk.\nBestalde, badaude Gernika batailoian borrokatu zuten gudariak ere. Horiek Frantzian borrokatu zuten, Alemaniarrak lur horretatik botatzeko. "Pentsatzen zuten naziak garaitzen lagundu ezkero, aliatuek Euskal Herriaren askatasuna lortzen lagunduko zietela. Orduan, haiek ere gudariak izan ziren", azaldu du Saraviak.\nHain zuzen, Gernikako batailoiko kide izan zirenak uniformez eta kaskoz azaltzen dira argazkietan: "Aliatuekin borrokatu zirenez, frantziarrek uniformea eman zieten, eta ingelesek, berriz, kaskoa. Uniforme frantziarrarekin eta kasko ingelesarekin borrokatzen zuten". Hain zuzen, kasko horiek originalak dira, gerran erabilitakoak, eta argazkilariak lan handia egin zuen horiek eskuratu eta argazkian atera zitezen.


Hilabete amaieran hasiko da cante flamenko lehiaketa - Arrasate - Goiena.eus\nHilabete amaieran hasiko da cante flamenko lehiaketa\nJon Berezibar 2006-09-11 11:31\nZapatuan egindako afariarekin aurkeztu zuten Arrasateko Al-Andalus elkartekoek cante flamenko lehiaketa; hilaren 30ean hasiko da. Parte hartu nahi dutenek irailaren 20ra bitartean eman beharko dute izena Arrasateko Al Andalus elkartean.\nDagoeneko elkartekoak hasi dira lehiaketaren laugarren edizioko prestaketak egiten, Euskadin egiten den bakarra eta Andaluziako kultura ezagutzera emateko helburuarekin sortu zutena. Aurten lehiaketaren finala azaroaren 4an izango da; aurretik, baina, hiru sailkapen fasetatik igaro beharko dute parte-hartzaileek, flamenko estilo askotariko abestiak kantatuta. Guztira bost lagunek hartuko dute parte finalean. Aurretik, kanporaketak irailaren 30ean eta urriaren 21ean eta 28an izango dira.\nIzenematea irailaren 20a baino lehenago egin beharko da, eta 1.250 euro izango da sari nagusia. Gainera, Euskaditik aurkeztutako parte-hartzaileek leku berezia izango dute, hain zuzen ere, aukeratuko dituzten 18 abeslarietatik seik gutxienez Euskal Autonomia Erkidegoan izan beharko dute etxebizitza.\nAipatutako lehenengo saria Kutxak emango du eta bigarrena Arrasateko Udalak, 800 eurokoa. Hirugarren eta laugarren sailkatuak ere aukeratuko dituzte, 400 eta 250 euroko sariarekin, hurrenez hurren.


Helmholtz organoari buruzko hitzaldia emango du gaur Jesus Mª Agirrek - etakitto.eus\nHelmholtz organoari buruzko hitzaldia emango du gaur Jesus Mª Agirrek\nETA KITTO 2018, Urr 03\nHelmholtz organoaren 60. urteurrenaren harira antolatu duten egitarauaren barruan, gaur 19:00etan hitzaldia emango du Jesus Mª Agirrek Portalean (sarrera librea). Hitzaldian enpresaren sorrera (1958-1961) eta lehen Helmholtz organoaren diseinua izango ditu hizpide Agirrek.\nHelmholtz Electrónica SA enpresa 50eko hamarkadaren amaiera aldera sortu zuten Jose Luis Elorza Txintxurreta eta Jose eta Jesus Ibaceta Arrate eibartarrek. Errekatxu kalean jaio zen tailerra baina gero Errebalera eta Barrenara eraman zuten. Besteak beste Helmholtz organoak diseinatu eta egiten zituen enpresa bere sasoian berrikuntzaren eta ikerketaren eredutzat hartu zuten askok.\n« Bidezko merkataritzako produktuak erosteko webgunea ireki du Proyde – Proega fundazioak Gabonetako otarreko rifak prest dittu …eta kitto!-k »


Efizientzia energetikoa eraikinetan - gemweb\nKudeatzen diren eraikinen katastro-datuekin eta informazio energetikoarekin, automatikoki lor ditzakezu horien ezaugarri energetikoak.\nKudeatzen diren eraikinen metro koadroko kontsumoa estandar ezagunenekin alderatzen dugu, besteak beste NZE-Building, Passivhaus eta CTErekin, eta baita gemweb plataformako gainerako komunitateko kontsumoaren ohiko balioekin ere.\nAurrezpen energetikoa eraikinetan\ngemweb plataformaren datu-baseko kontsumoko eta inbentarioko datu errealak erabiliz bihurketako estandarrekin batera, moduluak honako hau erakusten du:\nZenbateko aurrezpen energetikoa egin daitekeen.\nCO2 isurketak zenbat murriztu daitezkeen.\nArgindarraren eta uraren kontsumoan zenbat diru aurrez daitekeen.\nModuluak erabakiak hartzera bultzatzen du, eraikinean hobekuntzak egiteko eta energia berriztagarriak aprobetxatzeari begira bideragarritasuna aztertzeko balio du-eta, era horretan inbertsio-itzulketa handiena duten operazioak hauta daitezkeelarik.


Karbohidratoak - hiru Presentacion - Urrutiko Lanbide Heziketako Institutua\nKarbohidratoakHidratos de carbono\nOhitura osasungarriak: elikadura eta nutrizioa/\nIzen honekin antzeko propietateak dituzten hainbat substantziari deitzen zaie, oso egitura desberdinak dituzten arren. Konposatu hauek beste izen batzuk ere badituzte, hala nola karbono hidratoak edo azukreak, oro har. Biokimikaren ikuspuntutik egokiena gluzido izena da. Sinpleenak azukreak dira, eta, hainbat azukre batuta, hidrato konplexuenak sortzen dira (almidoiak eta zelulosa).\nAzukre sinpleak dira organismoak zuzenean asimila ditzakeen bakarrak; konposatuak digestioan zehar azukre sinpleetan hidrolizatzen dira. Edozein jatorri dutela ere, karbohidratoak glukosa moduan erabili behar dira.\nGluzidoak elikagai garrantzitsuak dira, batetik ugarienak direlako, eta bestetik organismoaren erregai onenak direlako. Egunean behar ditugun kalorien %60 a karbohidratoek ekartzen dizkigute: gramo batek lau kaloria ematen digu.\nKarbohidratoek ahoan listuaren eragina jasaten dute, gero urin gastrikoaren azido klorhidrikoak, eta, hestean, hartzigarri pankreatikoak. Eragin hauek degradatu egiten dituzte kate luzeak, glukosa bihurtu arte. Gisa horretan heste-hormara igaro eta gibelera iristen dira.\nKarbohidrato ugari duten janariak (laboreak, lekariak, tuberkuluak) herri askotako elikaduraren oinarri dira.


Vende Globe 08 - bizkaie.biz\nEhun mila lagunetik gora Vendee Globeko parte-hartzaileen sari banaketan\nBizkaie! 2009-05-25 14:51 Euskaldunak munduan\n120.000 persona baino gehiago batu ziran herriko hondartzan eta pantaila handi batean eskainitako estropadako momentu onenen irudiakaz hunkitu egin ziran barriro be abentura honetako protagonistak eszenatokitik agurtzen eben bitartean.\nNorbert Sedlacek, VI. Vendee Globeko azken izarra\nBizkaie! 2009-03-18 10:09 Euskaldunak munduan\nPasa dan domekan heldu zan Sedlacek austriarra Les Sables d'Olonnera Vendee Globen, munduari itzulia, geldialdirik eta kanpoko laguntzino barik emoteko 126 egun, 5 ordu eta 31 minutu erabili ostean. Azkena izan arren, heroi batek merezidu dauen harrerea egin eutsen helmugara hurreratu ziran milaka lagunek.\nSailkapenean bigarren joian Roland Jourdain erretirau egin da\nBizkaie! 2009-02-02 16:40 Euskaldunak munduan\nRoland Jourdain-ek (Veolia Environnement) gaur goizean jakinarazo dau Vendée Globe bertan behera itxi dauela. Nabigatzailea, bigarrena sailkapenean, Azoreetara ailegau da eta barkuaren gilan daukan arazoaren ondorioz Les Sables d´Olonneko porturaino ezin izango dala ailegau ikusi dau. Jourdain helmugatik 1.200 miliara egoan.\nMichel Desjoyeaux-ek irabazi dau Vendee Globe errekor eta guzti\nBizkaie! 2009-02-02 10:57 Euskaldunak munduan\n84 egunetan emon deutso Munduari Bira, bakarka, eskalarik eta kanpoko laguntzino barik\nDesjoyeauxek (Foncia) bart arratsaldeko 16:11etan igaro dau Les Sables d´Olonneko portuko helmuga marra, 84 egun 3 ordu 9 minutu eta 8 segundo lehiaketan iraun ondoren eta 28.300 milia egin ondoren. Frantziarrak errekor barri bat ezarri dau estropada honetan, pasa dan edizinoko irabazleari, Vincent Riouri aurrea hartuz, honek 87 egun behar izan zituan eta.\nUnai Basurkok bere herriaren omenaldia jaso dau\nBizkaie! 2009-01-27 10:22 Euskaldunak munduan\nPortugaleteko alkate jn.ak ondoko berbakaz Portugaleteko Udalaren bermea eta babesa erakutsi deutsoz Basurkori: 'Eskerrik asko, Unai, Portugaleteko eta Bizkaiko izena mundu osotik eroateagaitik. Badakizu beti izango dozula portugaletetarren beroa eta bermea. Vendée Globeko abentura honen ondoren, Pakea Bizkaiak proiektu barriei ekitea espero dogu'.\nEhundaka lagun Pakea Bizkaiari harrera beroa eskaintzen\nBizkaie! 2009-01-19 10:05 Euskaldunak munduan\nEhundaka lagunen harrerearen berotasunagaz sano emozionauta ikusi genduan Unai Basurko (Pakea Bizkaia), Vendee Globe bertan behera itxi behar izateagaitik triste baina etxera barkuagaz heltzeko modua izan dauelako pozik.\nPakea Bizkaia datorren zapatuan helduko da etxera\nBizkaie! 2009-01-15 11:06 Euskaldunak munduan\nVendée Globen (Munduari bira belaz bakarka, eskalarik eta kanpoko laguntzinorik barik) parte hartu ondoren, Unai Basurko Getxora hurreratzen ari da apurka-apurka, eta datorren zapatuan, urtarrilaren 17an helduko da.\nUnai Basurko etxetik gero eta hurrago\nBizkaie! 2009-01-12 11:23 Euskaldunak munduan\nGaliziako Baionan egonaldi laburra egin ostean, gaur edo bihar itsasoratuko da Unai Basurko (Pakea Bizkaia) azken itsas-miliei aurre egiteko eta ezustekorik ezean, datorren astegoienean, urtarrilaren 17an ala 18an helduko da Getxora.\nPakea Bizkaia Cascaisera (Portugal) helduko da barikuan\nBizkaie! 2008-12-29 17:08 Euskaldunak munduan\nUnai Basurkok (Pakea Bizkaia) etxerako bidean jarraitzen dau, Kanariar Irlen parean, hurrengo barikuan, urtarrilak 2, Cascais herri portugaldarrera heldu aurretik. Bertan pare bat egun egingo ditu, gasolinea hartu eta Bizkaiko Golkoari aurre egin ahal izateko deskantsau eta eguraldiaren iragarpenak aztertzeko.\nUnai Basurkok Ekuatorea zeharkatu dau etxerako bidean\nBizkaie! 2008-12-18 17:32 Euskaldunak munduan\nEtxerako bidean, Unai Basurko (Pakea Bizkaia) Ipar Hemisferioan dago honezkero Ekuatorea atzo arratsaldean, 19:45ean, zeharkatu ondoren. Nabigatzaile portugaletearrak adierazo dauenez, 'sekulako beroa egiten dau, 35 gradu inguru. Orain ontziaren popa edo atzealdean nago, iluntzeko freskuran'.\nIndiar Ozeanoak biktima gehiago itxi ditu Vendee Globen\nBizkaie! 2008-12-16 17:26 Euskaldunak munduan\nMike Goldingek (Ecover) bere ontziko masta galdu dau estropada buruan egoanean. Era berean, arazo teknikoak tarteko, Jean-Baptiste Dejeantyk (Maisonneuve) be estropadan ezin dauela jarraitu adierazo dau.\nBelaren familia handia Pakea Bizkaiagaz bat eginik\nBizkaie! 2008-12-15 11:48 Euskaldunak munduan\nUnai Basurkok (Pakea Bizkaia), barriz, Ipar Hemisferiorantz nabigatzen jarraitzen dau funtzionetan jarraitzen dauen lema bakarragaz, Ekuatoretik oso hur dago eta, ezustekorik ezean, 2009ko urtarrilaren 4-6rako edo heldu daiteke Getxora.\nLoïck Peyronek Gitana Eightyren masta galdu dau\nBizkaie! 2008-12-11 11:40 Euskaldunak munduan\nVendee Globe estropadea hasi zanetik 31 egun pasau ondoren, Peyron bere ontziko masta galtzen dauen laugarren lehiakidea da.\nPakea Bizkaiaren etxerako bide luzea\nBizkaie! 2008-12-11 11:25 Euskaldunak munduan\nEz da erraza izango Pakea Bizkaia etxeraino ekartea lema bakar bategaz. Euskal nabigatzaileak, 10 korapiloko abiadurea ezin izango dauela gainditu kalkuletan dau, eta hau itsasoa egoera onean badago. Gainera, lemaren akzinoa gehiengora murriztu beharko dau, ahalik eta gitxien sufridu daian, brankan nagusian baino bela gehiago ezarriz.\nEtenbako babes mezuek Pakea Bizkaia etxerantz bultzatzen dabe\nBizkaie! 2008-12-10 10:52 Euskaldunak munduan\n'Unaik hartu eikean erabagi bakarra hartu dau, hegoaldeko itsasoan lema bategaz bakarrik nabigatzea oso arriskutsua baita. Danok bagenkian legez, erabagi honen ondoren, Basurkok kalidade handiko nabigatzailea dala erakutsi dau barriro be', baieztatu dau Denis Horeauk, estropadako kirol zuzendariak.\nVendee Globen 28 egun egin ostean, etxera bueltan Unai Basurko\nBizkaie! 2008-12-09 11:32 Euskaldunak munduan\nHonezkero, sei dira estropadeari agur esan deutsienak\nKontuak kontu, lehorrera jotea baztertu eta Pakea Bizkaia Getxora ekarri gura dau Unai Basurkok. Ezustekorik ezean, urtarrilaren erdialdean helduko da etxera.\nArazoak Pakea Bizkaian\nBizkaie! 2008-12-04 12:25 Euskaldunak munduan\nUnai Basurkok (Pakea Bizkaia) zarata handi bat entzun dau gaur goizaldean zehar. Dana ondo egoala egiaztatzera urten dauenean, istriborreko timoiaren kaxako ainguraketa bat bere lekutik kanpora egoala konturatu da.\nIcebergak dira orain arazo Vendee Globe estropadan\nBizkaie! 2008-12-04 10:05 Euskaldunak munduan\nAntolakuntzeak bigarren segurtasun atea iparralderantz mobidutea erabagi dau, inguru horretan zenbait iceberg ikusi ondoren\nEstropadea hasi zanetik hogeita hiru egun igaro diranean, Unai Basurkok (Pakea Bizkaia) miliak beteten jarraitzen dau. 'Azken egunak gogorrak izan dira, norabide askotan astintzen izan dauen itsasoagaz. Momentu honetan, gainera, fronte batek bultzatzen gaitu, iparreko 20 eta 25 miliako haizeakaz'.\nRaphaël Dinellik bertan behera itxi leike vendee Globe\nBizkaie! 2008-12-01 17:31 Euskaldunak munduan\nRaphaël Dinelli (Foundation Ocean Vital) Trinidad uharterantz doa bela nagusiko drizan matxura bat izan ondoren\nBost izan dira dagoeneko estropadea bertan behera itxi behar izan daben proiektuak, eta beste bat gehiago dago orain arazoakaz, Raphaël Dinelli (Foundation Ocean Vital). Pasa dan zapatuan antolakuntzari bela nagusiko drizan matxura bat euakal eta konpondu ahal izateko Trinidad uharterantz joiala jakinarazo eutson.\nJérémie Beyouk bertan behera itxi dau Vendee Globe estropadea\nBizkaie! 2008-11-26 14:51 Euskaldunak munduan\nJérémie Beyou (Delta Dore) gaur goizean heldu da Brasilera, eta bertan Vendée Globe estropadea (Munduari bira belaz bakarka, eskalarik eta kanpoko laguntzarik barik) bertan behera itxiko dauela aurreratu dau.\nUnai Basurkok Ekuatorea zeharkatu dau\nBizkaie! 2008-11-25 09:57 Euskaldunak munduan Ekuatore inguruko barealdietan egun txarrak pasau ondoren, bart zeharkatu dau 0 paraleloa\nBizkaitarraren hurrengo helburua Dee Caffari (Aviva) eta Arnaud Boissières (Akena Verandas) atrapetea izango da, bere aurretik, gitxi gorabehera ehun miliatara dagozan ontziak.\nUnai Basurkok ia 300 milia jan deutsoz Vendee Globeko liderrari\nBizkaie! 2008-11-21 14:47 Euskaldunak munduan\nAzkeneko egunetan, bizkaitarrak bere lehiakide zuzenak diranakaz bizi izan dauen burruka partikularraren ondoren, Raphaël Dinelli (Fondation Ocean Vital) eta Rich Wilsoni (reat American III) abantaila polita atara deutse eta Pakea Bizkaiaren atzetik 116 eta 180 miliatara nabigatzen ari dira.\n'Arriskurik hartzen ez dauenak ez dau irabazten', Unai Basurko milia bakotxa burrukatzeko prest Vendee Globen\nBizkaie! 2008-11-20 14:59 Euskaldunak munduan\n'Badakigu gure proiektua Vendée Globen dagozanena baino umilagoa dala, baino honek ez dau kentzen estropada honetan milia bakotxa burrukatzea'. Skipper bizkaitarrak indar eta segurtasun handia transmitiduten dau bere berbakaz.\nPakea Bizkaia olatuen ganean dantzan Cabo Verdera bidean\nBizkaie! 2008-11-18 14:53 Euskaldunak munduan\nDana ondo doa, aurrez planifikau bezela, Pakea Bizkaian. Unai Basurko hegoalderantz azkar nabigatzen ari da, Ipar-ekialdeko aldeko haizeagaz. Bere hurrengo helburua, Cabo Verdeko ugartedia bihar bertan zeharkatzea da, ezaguna dan Doldrumseko inguru gatxera heltzeko, Ekuatore inguruko barealdietara hain zuzen be.\nPakea Bizkaiak lehenengo denporale handia gainditu dau Vendee Globen\nBizkaie! 2008-11-12 09:58 Euskaldunak munduan\n'Benetan gogorra izan da, inguru honetako gogortasuna ondo ezagutzen dogu eta bagenkian hau pasau eitekeala. Orain haizea lasaitzen doa eta nabegazinoa hobea da. Oso ondo nago, ontzia be bai baina hau hasi baino ez da egin' adierazo dau Unai Basurkok\nVendée Globe'08, Unai Basurkoren amesa martxan honezkero\nBizkaie! 2008-11-10 11:53 Euskaldunak munduan\nBizkaiaren izena munduan zabaltzen jarraitzen dauen skipperraren amesa zita garrantzitsu honen urtekeran egotea zan eta hori bete dau honezkero. Orain, barriz, ia 25.000 itsas miliako ibilbidea osotzea eta Pakea Bizkaia belaontzia etxera ekartea da bizkaitarraren burukomin nagusia.\nHalcon Viajesek Unai Basurkoren abenturea babestuko dau\nBizkaie! 2008-10-31 14:55 Euskaldunak munduan\nHalcón Viajesek 6.000 euroko balioa dauen txeke bat emon deutso Unai Basurkori, nabigatzaileak Pakea Bizkaia ontzian munduari bira emotea lortzen badau diruan bihurtuko dana.\nGuascor Solar Corporation Pakea Bizkaiagaz bat eginik\nBizkaie! 2008-10-28 17:55 Euskaldunak munduan\nOraintsu sinatu dabe Guascoreko zuzendari komertzialak, Jose Toñak, eta Unai Basurkok Pakea Bizkaiaren babes akordioa, hurrengo zemendiaren 9an Les Sables d´Olonnen (Frantzia) hasiko dan Vendée Globe estropadan (Munduari bira bakarka, laguntzarik eta eskalarik barik) Basurkoren parte hartzea dala eta.\nUnai Basurko: 'barkuagaz batera eboluzionau dot'\nKoldo Isusi Zuazo\t2008-10-27 13:27 Euskaldunak munduan\nBakarka eta geldialdirik barik, Vendee Globe estropada ospetsuan munduari itzulia emongo deutson itsas-gizon bizkaitarra\nUnai Basurko urriaren 16an itsasoratuko da Les Sables d'Olonnerantz\nBizkaie! 2008-10-14 18:55 Euskaldunak munduan\nVende Globe Les Sabbles d’Olonnen hasiko da zemendiaren 9an, munduari itzulia da, eskala edo geldialdirik barik eta bakarka. Bizkaitarrak Open 60 Pakea Bizkaia belaontziagaz parte hartuko dau eta beragaz batera, urtekera puntuan beste 30 belaontzi izango dira. Ezustekorik ezean, lau bat hilebete beharko ditu ibilbide osoa egiteko.\nMunduari buelta osoa emoteko estropadea, belaontzian, bakarka, geldialdi barik eta kanpoko laguntzino barik


Petro Poroxenko: “Langabezia tanke bidez borrokatzen ari gara” – Euskal Herria ★ Donbas Elkartasun Komitea\nPetro Poroxenko: “Langabezia tanke bidez borrokatzen ari gara”\nUkrainako presidentea den Petro Poroxenkok baieztatu duenez herrialdeko ekialdean burutzen ari den operazio militarrak langabezia garaitzera laguntzen du, ukrainako defentsa industria bultzatzen baitu.\n“Langabezia borrokatzen ari gara tanke eta ibilgailu blindatuekin, defentsa plantetan sortu diren milaka lanpostu berriak Ukrainako potentzial industrialaren berrezarkuntzan egin dugun ekarpena izan dira”, ukrainako presidentea Novie Petrovtsi-ko base militarreko equipo berriak ikustera joan zenean buruturiko adierazpenak.\nAurreko hilabete bukaeran, Poroxenkok Armada nazionala laguntzeko erositako Humvee ibilgailu militar estatubatuarren lehenengo lotearen etorreraren berri eman zuen. “Armada nazionala ekipo militarrekin hornitzea da gure lehenetasuna, horregatik, estatubatuarren asistentzia tekniko-militarra, beste herrialde batzuenarekin batera, oso aproposa da”, esan zuen.\nPrev Ukrainako Parlamentuak komunismoaren ideologia debekatzeko asmoa du\nNext Arseniy Yatsenuk – nuevo “Herodoto” de la historia moderna, o fruto de la esquizofrenia banderista-nacionalista.